
REPRODUCEREA OPRITĂ 


O protestare 


* Piatra de temelie a statului român a fost in toale vremurile unitatea nal[io- 
nală, răsărită din conștiința viguroasă a masei poporului, care a făurit și sus- 
ținut statul, învingând greutăţile şi furtunile ce i-au incercat destinul. 

Această idee tradițională a unității naţionale străbate intreaga structură 
politică si socială a vieții noasire de stal; ea e altarul sfânt la care au slujit 
preoții credințelor noastre şi la care ne închinăm și noi cei din zilele mari ale 
înfăptuirii visului de îniregire. ۱ 

O stirbire a acestei idei, în virtutea oricărui principiu, insemnează o imora- 
litaie, împotriva căreia vom luptă din răspuleri. 

Puterile aliate, bunele prieline, care împart astăzi dreptalea în lume, vor să 
ne umilească, ingustándu-ne* holarele si încălcându-ne neatárnarea; vor să ne 
răsplătească lovărășia de arme prin jicnirea ideii de unitate teritorială şi națională” 

La aceaslă revollătoare încercare de a ne umili și de a ne robi, sufletul in- 
tregului nostru popor răspunde cu indignare si cu holărirea de a luplă, cu orice 
jertfe, până va dărâmă şi tirania marilor prielini. 

Amenințările învingătorilor care, in numele. dreptății, vreau să ne sileascá 
să iscălim o-rușinoasă nedreptate- nu ne poi speriă. Ne vom apără sărăcia si 
mândria, chemând la luptă toate energiile ce ne-au mai rămas ; vom suferi poale 
ne vom sbate în válloarea multor neajunsuri, dar nu vom îngădui să triumfe in- 
tenţiile de subjugare politică si de aservire economică ale liranilor dela Paris. 

Din sânul poporului românesc nu poate ieși nici guvern și nici parlament 
care să renunțe la palrimoniul libertăţii si al dreptății pe care le-am pldlil cu 
sânge de vileji. 

Datoria purlălorilor de condei români e să se ridice vijelios împotriva 
acestor Încercări de-a ne sugrumă dreptul de a dispune liberi de soarla noasirá 
si să prolesteze in faja intelectualitd[ii luminate a Apusului. ۱ 

Idealismul trebue să-i îndemne la luptă pentru apărarea demnilății naționale. 

Noi protestám cu toată energia, în numele ariei și à liieraturii naționale, 
impoiriva celor ce lovesc în prestigiul ţării noasire. 


Redacţia 

: Mia lui Ciutrá 

و ےہ ہے 


> سم‎ Pf estire din vieaj[a Românilor macedoneni — 


păcurarul Jogă, luându-și tălăganul de că- 
prină, "porni... 

— Unde, măi Jogá?, îl întrebă tovară- 
ابع‎ său Miha lui Juri. 

— Până la Scurgea... 7 

La Scurgea eră stâna lui Ciutră. 

Ciutră eră mare celnic. Aveda peste două 
mii de mătrițè, aveă noatenii cei mai grași, 
fapii cei mai mândri, aveă berbeci albi, 
creţi şi o caravaná de catâri cumpăraţi din 
Cardiţa. 

Şi mai aveă Ciutră o fată, pe Mia. 

Mia erà cea mai frumoasă fecioară din 
toată -Samarina. Părul ci galben ۱ 
în cosite pe spate, ochii mari, stráluci- 
tor de senini, obrajii albi-rumeni ca floa- 
rea de măceş, trupul mândru, mersul lin, 
legănat, îi dădeau înfăţişarea unei statui 
mișcătoare.  Păcurarii, când o zăriau ara- 
reori venind la stână cu găleţile pe umeri, 
le scápà cavalul din mână, bacii increme- 
niau cu mâinile pe ugerul oilor, câinii 


blânzi se culcau în iarbă, păsările amu- 


tiau în cuiburile lor legánate pe ramuri iar 
florile, iarba, frunza, toată împrejurimea 
se inseninà ca de o lumină tainică. Deaceea 
Joga, oridecâteori simtià soarele coborând 
creasta Şindiliului, își luă tălăganul, se fu- 
rişă pe potecă, coborà la Danăle Chetri, 
treceă Puntea lui Vurluiani si, prin Băli, 
urcă la Scurgea cântând: 


— Dorul meu şi bucuria 
Este Mia, este Mia... 


— lar ai venit, fărtate Jogá? 
lar.., fáftate Costa... 
Şi Jogá, asternándu-si tiláganul de că- 
priná, se agezà lângă firtatu-său Costa si, 
in farmecul lunei care se presárà tainic, 


pe ramurile de fagi în suvite moi de argint, 


prindeă să-i înșire, cu sufletul în” vápae, 
dorul ce-l purtà în fiecare seară pe drumu- 
rile acele prăvălatece. 
- „„Zici c'a fost si astăzi Mia la stână ? 
— A fost, fărtate Jogă. A venit îmbră- 
cali intro saltamarcá de catifea albastră. 
Peste dânsa purtă o săricuce cusută numai 
în fir. ۱ ۱ 


— Ce fericit esti, fártate Costa! 

— De ce? 

— Că poti vedeà pe Mia... 

Şi Jogá, apucándu-si pe după gât fărta- 
tul, îl sărută plângând, 

Măi Jogă, ai răbdare! N'a dat laptele în 
foc. Mia-i încă mică, mare nici seaisprezece 


ani împliniți. Si-apoi tu..., tu eşti tânăr; 


ai stare bunicicá, Ai peste şapte sute de oi, 
ai noateni, capre, cai... Mai așteaptă, 

— Dacă mam pe Mia, oftă Jogă, ni- 
mica mam, nimic, fártate Costa. Uite,, imi 


„vine uneori s'alerg înaintea lui Ciutră, să 


îngenunchiu la picioarele lui și să-l rog: 
„Lale Ciutră, ia-mă păcurar ; vreau să pasc 
aile tale. Ifi servesc un an, doi, zece, fără 
simbrie, numai... dărmi pe Mia... l 

— Aşteapt® fártate Jogá, adaugă Cos- 
ta. Ciutră-i celnic şi-i sfátqs. De-acum şapte 
ani, de când j-ai scäpat de înnec pe Mia, 
te laudă, te iubește chiar. Mai ieri l-am 
auzit spunând pácurarilor: „In toată Sa- 
marina numai un om e cu suflet, îndrăzneţ, 
năstruşnic, numai Jogă a lui Zechiu. Dacă 
nu eră el, care să fugărească astă primă- 
vară, furii albanezi, turinele noastre erau 
răpite, avutul nostru dus, iar cinstea noas- 
trä pângărită. Dacă nu eră Jogá, Mia mea 
eră să fie înghițită de valurile Mirmi- 
eului“, n l 

Graiul de clopot cu care Costa povesti 
toate acestea; mişcă, adânc inima lui Jogă. 


“Cu gândul mângâiat, ochii aprinsi, Jogă 


respiră lung mirosul inviorátor al pinilor, 
ascultă freamátul isvoarelor licáritoare le- 
gănate în albii de peatrá apoi, punându-și 
mâna pe. sileafe, îşi pipăi pistolul şi a- 
däugä : e. 

Pentru Mia, fártate, m'ag încumetă‏ سب 
la orice. Aş fugări si astăzi cetele lui Sent,‏ 
aş frigări pe oricine ar indrüzmi să mio‏ 
fure, aş urcă munți, aș sări prápástii, m'aş‏ 
asvârli în apă, în foc, as face tot, totul...‏ 
pentru ‘Mia !...‏ 

Luna .păși iu zare pragul Moasei, iar 
umbra fagilor din jurul stánei crescit mare, 

Soarele coborà creasta Sindiliului când 

C Rage سوج سے بے‎ ouai 


adâncă, vânătă, cu înfiorări de fantome. 
Fagii. se pierdurá în întunerec, si numai 
frunzele, atinse de vânt, soptiau cu svo- 
nuri multe, neinfelese... 

Jogá se ridică. Îşi indesá chiliposea pe 
urechi si, luându-și tălăganul : 

— Altceva, fărtate Costa? 

— Am să trimit mâine pe: Lena, ne- 
vastă-imea, la Mia. răspunse Costa. 

— Pentru?,., 

— Să afle ce gândește Mia. 

— Trimete-o, Tărtate, trimete-o. Lena e 
sireatá, stie să pătrundă în inimi ca dorul; 
ea are să scurme multe, multe are să afle 
ea dela Mia. 

Și, luându-și bună seara, Jogá se pierdii 
sub fagi, pe potecă, lăsând în urmă numai 
ropot de paşi repezi. 


^ 


= x 


Lena erà nepoata Seanei, mama Miei, 
Deaceea, luându-și furca, in după amiaza 
zilei următoare, ca se indreptá spre casa 
iui Ciutră. Mândră urcă treptele de piatră 
și pătrunse inláuntru, 

— Aaa!.. nepoata Lena, strigă Seana 
sărind de lângă ۲۰ 

— Da, am venit, teto Seană, am venit 
să, te mai văd, răspunse Lena, îinbrățişân- 
du-și mătușa, 

Seana o sărută pe ochi si o conduse în 
odaie, unde Mia ţeseă un chilim cu flori. 

— [ți faci zestre?, glumi Lena după ce 
desmierdă pe Mia, 

Mia zámbi; obrajii i se impurpurará- 
iar ochii ei sfiosi, strálucitori se pierdurá 
printre itele care sáltau în sgomotul va- 
talelor. l ۱ 

— Nu, nepoatá, grái Seana, Nu ne-am 
gândit încă la agà cevà, Mia-i încă mică; 
si-apoi... atáta giuvaer am, Au petit-o multi 
dar... mam dat-o; no dau, nepoată, n'o 
dau. E încă mică; n'are nici şaisprezece ani. 
Săptămâna asta a venit Pepa lui Sgumă și 
mi-a cerut-o s'o dau lui Mitri, feciorul lui 
Nacea. 

— Şi.ce i-afi spus? o îutrerupse Lena. 
Ca Mitri a lui Nacea nu-i altul în toată Sa- 
marina. 'Fecior de celnic, cu avere, cu oi, 


LUCEAFARUL 

cu caravane de catári, cu herghelii de epe... 
Ce mai vreți? 

— i[-am spus, nepoată, sa mai aştepte 
până, la Stă-Mărie, să má sfătuesc cu so- 
ful şi... de-o vrea Dumnezeu... poate... 

După aceea Seana asternit o velintá pe 
120108 si, poftind pe Lena să steà: 

— Stái, nepoatá! Eu má duc nitel in 
grădină să întind lâna spălată ca să se mai 
usuce; vin îndată, 

Lena se agezá pe laviţă si, oprindu-şi 
fusul in palme: 

— Ei, frumoaso? Tu nu spui nimic? 

— Eu, ráspurs? Mia, sp ijinindu-si mâna 
stângă pe spată și ținând suveica in drea- 
pta. Eu... tes. Imi pierd adesea suveica 
prin țesătură, incurc ifele, le descurc, se 
rup firele dé urzealá, le innod, bat cu spata 
firele de tramă 9. iacă agà, toată ziua... 

— lar Jogă a lui Zechiu, Jogă plânge 
la stûna dela Ninicea!... 

Mia táci, Obrajii i se aprinseră iar, 
ochii ei albaştri, seniai ca primăvara scá- 
párará în fulgere de lumină, inima-i se 
sbătii adânc si un oftat ascuns i se fărâmă 
pe buze. 

— Asa, Mio, reluă Lena. Jogă plânge 
la stână, plânge de dorul tău. 

—. Dacă nu-l văd eu, dacă nu pot să-l 
văd, dacă nu-mi este iertat să-l văd, săii 
vorbesc... răspunse Mia infiorándu-se !... 

— ‘Mio? Gândeşte-te cá Jogă ţi-a scăpat 
viața acum șapte ani. Trebue să-l iubeşti... 
Il iubeşti, Mio? 

Mia cutremuratá se uită împrejur si 
nedumerită sopti: 

— Credeam că ceeace mă întrebi, cu- 
vântul acesta dulce nu se spune, nu se scrie, 
nu se cântă. Trebue oare să) Ştie lumea taina 
asta? Si-apoi.. ce poate iubirea unei inimi 
care ascultă de sfatul părinţilor? 

Si Mia lăsă capul să-i cadă pe ţesă- 
tură. Cositele i se desnodară, îi curseră pe 
umeri, căzură moi pe tâmple... Isi duse 
mâinile la ochi şi, ascunzându-şi obrajii, 
plânse. 

— Ştii, Mio, că părinții tăi gândesc să 
te deă după Mitri?... . 

Mia isi înălță capul de pe țesătură, îşi 

dete părul pe spate și, stăruind 
durile ei ascunse îngână : 

— Părinţii mei gândesc sä mă mărite 
după Mitri, cu însă gândesc că are să se Ìn- 
tâmple altceva ۳ 

Si Mia urmă să feasá înainte. 

In clipa aceea.uga se deschise. Seana 
intră veseli.-iaemá pe după răsboiu si 
aşezându-se pe laviţă lângă  nepoată-sa 
Lena: l x 

— Ah, nepoată, ce bine-mi pare c'ai 
venit! Trăim întrun sat şi nu ne vedem 
cu lunile. 

— De, teta Seană, Grija casei, nevoile, 
munca nu te lasă să pásesti pragul nici 
până?n vecini, Bărbaţii ni's duşi pela stâni, 
cu caravana, după treburi, copiii cu caprele, 
cu, noatenii, noi rămânem singure acasă! 
şi... oricât, ne-ar fine de rău socrii dacă 
ne-ar vedeă pe drumuri, stând de basme. 
Doar... suntem armánce, 
suntem grecoaice... 

— Aşa-i nepoată! Armâncei ie dat să 
stea în casă, să diretice, să facă pâine pen- 


gån- 


tru păcurari, să spele, să scarmene lână, 


să. toarcă, să impleteascá lăpuzi, să teasá 
velinte, tende, ciorgi, chilimuri, siac, să 
coasă tâmbări, tălăgane, cioareci... De 
câte ori îi zic Miei: „Eşti fată de celnic; 
iti stă, bine la furcă, la războiu'“ Și Mia 
m'ascultá şi face tot ce-o învăţ eu. 

— Aşa au trăit strămoșii noștri, 
trăim şi noi. , 

— Viaţă de păcurari, nepoată, dar... ve- 
selă şi inteleaptá ca vremea. 

După aceea Seana se sculí, Scoase din 
dulap o cuvatá.cu smântână, puse pe tipsie 
cáteva felii de cascaval, faguri.de miere, 
rupse cu máinile o turt şi pofti pe Lena 
in sală ca să guste. 


asa 


* 
Inainte ca soarele s'atingá creasta Sin- 
diliului, Jogá isi mulse mátritele, îşi a- 
runcá tălăganul pe umeri și porni iar, Trecit 


pe la Sopotul din Codru, intră in sat si s'a- 


bátü pe la casa lų Ciutră. Aici se opri. 
Işi şterse fruntea cu mâneca si se uită spre 
cerdac. Nu eră nimeni, Ocoli grădina si, 

când să treacă pe sub ferestrele din spatele 
casei, auzi un cântec care se pierdeă în 
sgomot de spată şi vătale: 


Nu vrea dada., ^‏ ےج 
Să mă mărită,‏ 

Că Spuneţi 
Că prea sunt mică, 


— Cântă Mja, isi șopti Jogă, oprindu-şi 
respürarea, Tese in răsboiu şi cântă, sin- 
gură, ca o pasăre închisă» Dacă i-as bate în 
geam? Dar.. nu! Piinprejur sunt case, 
ferestre sii după ferestre pândesc ochi piz- 
magi, inimi viclene; sunt guri clevetitoare 
cari stau cáscate zi şi noapte ca niște guri 
de şermi pline de venin. i 

„În clipa aceea usa din faţă. se deschise. 
Jogă auzi sgomotul si اوقم‎ înainte, pe 
drum, Aude că-l cheamă cineva din urmă. 

Isi întoarse capul si tresări: 

— Tu mai chemat, surată. Leno? 

- — Da, am fost la „Mia, sopti Lena a- 
propiindu-se, 

Jogá deschise niste ochi mari, aprinşi. 

— Am întrebat-o dacă inima ei bate 
in dorul tău pribeag ca si tine, ca viața ta 
poate, reluă Lena zâmbind. را‎ 

— Și? ZEE 

— Mj-a spus cá te iuebste adánc, „mult, 
dar... 

-- Spune, Leno, spune-mi tot, 

— Părinţii ei gândesc de Stă-Mărie ٥ 
logodească după Mitri, 

— Care Mitri? 

— Feciorul celnicului Nacea. 

Jogă tresări sbuciumându-se de parcă 
i s'ar fi rupt ceva din suflet. 

Ştirea Lenei simți că-i cade pe 8 
neagră, grea ca o lespede: de mormânt. 
Fruntea-i se increfi de gânduri sinistre. 
Isi puse sfârcul mustatei în dinţi și, mus- 
cándu-l, hohoti: 

— Ştiam cu, 
de Mia. 

Si ascunzându-și fata în tălăgan, porni 
spre “pădure nebun, sălbatec, gemând cu 
desnădejde ca un vârtej din larguri pustii, 


* 
* * 


stiam cí n'o sá am parte 

In seara aceea Costa a aşteptat in za- 
dar la Scurgea pe fărtatu-său Joga. Luna 


răsărise dinspre Chircuri palidă, tăcută, 
“plină de taine, păşise pragul zării din 
dreptul  Moasei, s'ascunsese pe după 


munți și Jogă nu S'arătă. 

Treci a doua, a treia seară; Jogá n'a 
venit. A patra seară Costa porni la stána 
dela Ninicea. Găsi numai pe Miha întins 
sub o tufá, 

— Unde-i Jogă, măi Miha? 
Costa háulind, 

— Nu stiu răspunse Miha ingrijat. „De 
patru zile n'a dat pela stână. 

— O fi bolnav? 

— O fi! 

Şi Costa plecă alergând la casa lui Jogă. 
In curte zári pe Musa, mama lui Jaga, 
care priviă in drum mâhnită, 

— Nu-i acasă fărtatul Joga? 

— Nu puiule, răspunse Musa lăcrimând. 
De patru zile n'a venit-să mă vadă, n'a 
trimis după pâine, după primeneli, după 
opinci... 

— Are să vie, teto, încercă s'o mângâie 
Costa. lacă, pornesc să-l caut. l-oi da eu 
de urmă, . 

Muga, vejtejită de chin, se sprijini de 
gard, jar Costa porni grăbit spre munte 
să-şi caute pe fărtatu . 7 

De pierderea lui Jogá vuià toatá Sa- 
marina, Unii spuneau cá ltau mâncat fiarele 
alții se întrebau dacă nu l-au omorit ar- 
năuții lui Sem; cei mai multi însă susti- 
neau ca inebunit de dorul Miei si a sărit 
in prápastie. 

iMia auzise toate câte se torceau in sat 
despre Jogá si plángeà in tainá, singurá, 
nemángáiatá, 

Intro seară vine la Mia surata ei Tana 
lui Duzeni si, găsind-o singură, începe să-i 
spuie : 

— Ştii, surato, căi adevărat ce poves- 
teste lumea despre Jogá? . 

— Ce? 

—  Jogă-i mort! 

— De unde știi? 

— Ascultă, Aseară eram la sopot cu 
Anghita lui Tăbucă, Sia lui Cheacă si alte 


întreabă 


[47 dă 
[2 11 
ap 


fete, cánd auzim pe Toli a lui Parafesta, 
care venise sá'si umple cofa, cá ne spune cu 


durere: „—Să știți, fetelor, că Jogă a 
lui Zechiu, frumosul, mândrul, iubitul pă- 


curar, care-şi pieptănă percea în oglinda 
isvoarelor si umblă veşnic cu doina in su- 
flet si ۵۱ car alul în brâu, a murit“. — 


Si Toli, înduioşânduşi glasul, ne arătă 
cu dreapta culmea Moasei si urmă: 

— Astăzi scoteam noatenii acolo, pe 
Moaşa când, sus pe stâncă, zăresc un om, 
In mână ţinea un caval și cântă: 


— Dorul meu și bucuria 
A fost Mia, a fost Mia.— 


Un vultur îl ascultă mai la o parte, în- 
cremenind pe-o muche. După ce isprăvi 
cântecul oftă lung, adânc si, Vrând cavalul 
i| tránti de stâncă, Cavalul se fărâmă iar 
vulturul speriat sburá peste prăpastie. 
După. aceea aud ca un sgomot de trunchiu 
uriaș care se rostogolește din vârful unui 
munte ; şi-apoi... un vuet jalnic de suspine: 
—,,De dorul tău Mio !— 

Când m'am uitat pe Moasa, nu mai zár 
rii pe nimeni! 

— Şi... de unde știi că omul acela a 
fost Jog&? il intrebai eu. 

— După graiu, după cântec; 
fi altul, adaugă Toli. 

Mia începi sä tremure speriată, să-şi 
frángá degetele, să şi le muşte de durere. 
Inimaji prinse săi bată iute, sbuciumată, 
să i se umfle în doruri vii, chinuitoare si să 
gleamă, lung, înăbușită ca un val inásprit 
de furtună! 

Tana, ghicinduci suferinţa, o strânse la 
[iept si, sărutând-o, o tûra în grădină, 


nu puteă 


* 
* * 


De Stă-Mărie, glasuri de tambure, flaute 
si cavale rásunau la Padea Mare, Mia a 
fost logoditá cu Mitri iar celnicul Ciutrá, 
după, cum e obiceiul, pregătise lângă Mir- 
mișac o masă la care invitase aproape toa- 
tă Samarina, ۱ 

Pe un chilim várgat, lângă Ciutrá, sedeà 
celnijcul Nacea, apoi se insirau ceilalți cu 

bárbi si plete albe, patriarhale, Mitri im- 
brăcat in ţipună albă, șefi de caravage cu 
umeri lati, pácurari cu chiostecuri pe piept 
si cu opinci de piele, împodobite la várf cu 
ciucuri, chirigii cu fefe bronzate, flăcăi 
vânjoşi cu pistoale în brâu; apoi urmau 
icmei mándre cu priviri senine, potolite, 
neveste vesele cu galbeni la gât, fecioare 
albe cu floni in cosite, copii neastámpárati 
cu glasuri de soim, insfársit o. multime de 
învitați si curiosi cari veniseră s'admire 
pe Mia lui Ciutrá şi să joace la logodna ei. 

In stânga s'au aprins focuri si câţiva pă; 
curari au început să-şi învârte frigările 
peste jarul care sfârâiă în picurii de grá- 
sime de miei, Cofele prinseră să gâlgâie 
din gură în gură în urări de bine, hora se 
încinse, iar pistoalele incepurá să scapere 
în vânt urmate de chiote lungi, ascuţite, 


Femeile se prinseră si ele in joc, se. 


prinseră celnicii; apoi săriră și bătrânii 
râzând, glumind, tropăind... Când apárü 
însă Ciutră în capul horei cu sarica albă 
pe umăr, cu cofa de vin în mână, veselia 
crescit, deveni sgomotoasă, pistoalele scă- 
părară mfi de fulgere și nenumărate bu- 
chete sburară din toate părțile, ningându-l 
cu flori, 

Numai Mia si suratá-sa Tana, retrase 
in umbra unui gorun, ascultau îngândurate 
când la veselia horei când la sgomotul 
'Mirmisacului ale cărui valuri, rostogolite 
din stâncă în stâncă, crescuseră sălbatice 
si se umflaseră amenințătoare din pricina 
ploilor din ajun. 

— Auzi, Tano? ingánà Mia, arătând cu 
mâna spre horă. 

— Da, surato, răspunse Tana, Toate se 
tac pentru tine, pentru logodna ta. Când 
ai să fii bătrână, o să-ți amintesti cu drag 
de toate acestea... ۱ 

— Dar... cine moare isi mai aduce a- 
minte, Tano, de ceva? 

— Nu ştiu, surato! Popa-lota încercă 
să încredințeze intr'o seară pe tata că, 
dincolo de groapă, începe o altă viaţă. 

— Şi... ca să trăești viața aceea, Tano, 
trebue să mori? 

— Dar surato! aga spunea Popaelota: 
Acei ce mor aici tráesc dincolo... 

— Da Jogă?... O fi tot acolo? 

— Dacă a murit, surato, trebue să fie, 

—  Derai sti, Tano, ce dor mi-i de Jogă! 
As vrea să, plec, sá-l găsesc... 

— Unde? ۱ 

Mia nu răspunse. Buzele-i subfiate de 
durere se strânseră intr'un lung oftat si 
capul ii cãzù moale pe umărul Tanei. Isi 
inclestá braţele pe după mijlocul suratei, 
apoi îngână plângând : 

— Tano, eu sunt logodită, nu-i aşa? 

— Da, surato. i 

— Cu Mitri a lui Nacea? 

— Aşa, surato... 

— Si o sări fiu lui mireasă? 

— Lui surato! 

Mia iar oftá, Privirile-i umezi se pler- 
dură spre râu si un gând ascuns ii fulgeră 
ființa. Apoi, scoțând inelul din deget, îl 
întinse Tanei : 

— Atâta mă leagă de Mitri, 

— Știu eu, surato! 

— Ştiu eu, Tano; numai atâta mă, lea- 


De-acum sunt liberă. Pot gândi Ta cine‏ اج 


vreau ۰ 

Şi, hotărindu-se, Mia adăugă: 

— Hat pe malul râului, s'adunăm flori, 

Şi Suratele, prinse strans de mână, co- 
boriră singure la râu. De peste deal, cân- 
tecele și veselia horei veniau line, pierdute 
ca niște svonuri din alte lumi, 

Vezi, Tano, valurile Mirmișacului,‏ سب 
grăi Mia, Ce repezi sunt! De unde or‏ 
fi venind oare? Unde merg? De ce se um-‏ 
fla, saltă, se lovesc de stânci, gem !... Vor-‏ 
besc?.,. Ce-or fi spunând oare?‏ 

Şi Mia se urcă pe punte râzând: 

— Uite, adaugă ea. Dacă vreau, Tano, 
eu pot să pornesc cu ele la vale și să mă 
păerd departe, departe... 

— Nu glumi așa, surato, cá mă cu- 
tremur ! 

— Te temî, Tano, te temi de apă? Eu, 
prâvind-o, imi vine sä, sar în valurile ei 
și să má joc cu ele, Dac'as sări?! 


— Te înneci, surato! Ai uitat? Acum 

sapte ami, dacá nu erà Jogà, valurile a- 
cestea... 

— Ce eră să-mi tacă? 

— Te-ar fü dus moartă, surato, moar- 
tă, cine stie unde. 

— Ascultă, Tano! Baia de flori m'am 
făcut-o în ajunul logodnei. Nu m'am scăl- 
dat în rouă ca să-mă înviorez trupul. Ui- 
te... Vezi valul ăsta çare vine năvalnic? 
E cel mai sprinten, mai îndrăzneţ. Pe cres- 
tet poartă o cunună albă, de spumă. Poate 
să mă cuprindă, Pornesc cu el, Tano! In, 
braţele lui are să-mi fie mai bine ca in 
brațele lui Mitri, Vine, s'apropie de pod. 
Imi face semn, mă; cheamă! Tano, spune 
mamsi, spune-i că plec cu el, mă duc 
departe, la Jogi. Ce bine-mi pare! 

Şi, săltându-se de pe punte, sări în 
braţele valului înspumat care zoriă furtu- 
natec la vale. ۱ 

— Surato, surato, ţipă Tana plângând, 
şi dete fuga la horă. 

Intro clipă toți invitaţii tresárirá cu o- 
chii fulgerători și sburară vârtej spre râu. 
-Desnádájduitá, Seana începi să-și smulgă 
părul. Ciuirá hohotiă nebun şi se băteă cu 
pumnii în brațele celnicilor, femeile fipau si 
isi rupeau vestmintele, păcurarii uluiti alu- 
necau prin rápi, alergau pe mal, se indem- 
nau, strigau. ۱ 
Unii zăriră pe Mia purtată de vaiuri 
în leagăn ușor, la vale, cu brațele întinse. 
— Sai în apă, Mitri, tună glasul lui 
Costa, fârtatul lui Jogă, care cu sufletul 
în sbucium luase parte la logodna Miei. 
Săi si scap'o. E logodnica ta, 
mireasa ta, repetară mai multe voci. 
'Mitri însă, plângând gu hohot, se trânti 
cu îața la pământ şi rămase nemișcat. 
unde-i Jogá? Numai 
Joga putea s'o scape, aiurá Ciutră leginànd 
în braţele celnicilor inspáimántati! ') 


P. Papazissu 


Suspin. 


Că astázi în cetatea de cărți m'am aplecat 

Pe galbene volume cu colțul ferecat 

Şi am privit cu ochii márifi, sub lampa verde, 

Cum Adevărul vine şi 'n sul de fum se pierde; -e 


Că poale strânsă 'n rochia 


fa neagră, ai frecuf 


De picioruşe repezi prin strada mea de lut, 
De douá ori cu blana pe gât infásuratá, 
Când i-ar fi cald mai bine, cu brafu-mi doar odată; 


Că peste parcul rece prin care 'n friguri fug, 
De gânduri Seara scapă din .cornul de belşug 
A! lunii de pe-un umăr scăpărătoare stele 

Și urcă 'ncef pe bollá, urmală 'n sir de ele; 


Că simi cum pleacă 'n mine, pe pânza lui, uşor, 
Păianjenul de aur al unui lung fior, 

۰ Si-apoi s'aruncă 'n salturi şi 'nfige 'n creştet dinții, 
Când Visul în fácere răsare 'n pragul minții — 


Ce'nseamnă toale, dacă, la fel s'au risipit 


Și numai amintirea mi-e 7 


Uitat de mul! în brazdă, ce scos acu n lumină 


mâini ca un cufit 


Şi-arală limba groasă de grunjii de rugină 7 


Emanoil Bucuţa 


1) Publicăm această bucată pentru imaginile interesante pe care le aduce din viața macedonenilor și pentru 
aerul de romantism primitiv pe care îl are. E o literatură regională care ar fi bine să se desvolte mai cu seamă 
în Macedonia, unde sufletul românesc e mai primejduit ca oriunde. 

Cárturarii în politică. 


Există la noi o seamă de inteleciuali 


foarte distingi cari, concepánd politica din- 
trun punct de vedere cu totul teoretic, 
sunt lipsiţi de acele însușiri sufletești, care 
tind sá.scoboare o idee în lumea realitátilor 
palpabile si s'o pue în conditfiune de a 
fructificà cu folos pentru viaţa publică, 
Pentru aceşti intelectuali politica e numai 
o afacere de inteligenţă și cultură. Dis- 
cursul lor terminat, se retrag în liniştea pa- 
triarhalá a moșiilor, ori în lumea preocupă- 
rilor savante, cu ferma convingere că au 
realizat un act foarte însemnat pentru țară, 
Preocuparea lor de căpetenie este de a dă 
o turnură cát mai originală ideilor, de a 
face cât mai multă paradă de erudiție şi 
de a străluci cát mai mult prin ingeniozi- 
tatea rafionamentelor, Aceștia, trebuind să 
aleagă între umilul adevăr şi un paradox 
interesant, mar ezită desigur să prefere 
pe cel de al doilea. 

Ceeace interesează pe aceşti teoreti- 
cieni politici, este valoarea și distinctiunea 
ideilor în ele însele. 

Ei sunt ca nişte îndrăgostiți ai cugetá- 
rii? "cari, judecând prea mult asupra lu- 
crurilor, se îndepărtează sistematic de trun- 
chiul real al vieții şi ajung să. vadă, în loc 
de realităţi, simple proectiuni ale inteli- 
gentei lor, Ei formeazá podoaba efemerá 
a intelectualitátii parlamentare si prin ati- 
tudinea lor contrazic însuşi fundamentul 
oricărei doctrine politice. 

O: altă; concepție a rosturilor poli- 
tice este fără îndoială şi aceea care 
justifică un cult fără margini pentru ora- 
torie, La noi, scopurile de căpetenie ale 
politicei se confundă în opinia publică cu abi- 
litatea de vorbire si cá aptitudinile orar 
torice ale omului de stat. E destul ca ci- 
neva să vorbească frumos, să aibă 
un timbfu plăcut pentru ca să fie procla- 
mat ca un valoros reprezentant al vieţii 
parlamentare. Astfel că destinele” unei țări, 
în loc să atârne de greutatea unui spirit bi- 
ne cumpănit și pornit spre acțiune, sunt 


subordonate acelor inodulatiuni mai mult 
ori mai puțin plăcute pe cari le produce 
organul ۵۲۵۱۲6, Inteligența ori cât de 
mare ar fi ea, talentul oricât de strălucit 
ar fi, nu formează prin ele însele, mici sco- 
pul mici esența vigţii politice! De prea 
multă inteligentá și de prea mult talent 
se resimt toate păcatele viefei noastre pu- 
blice ; dovada cea mai izbitoare cá nu talen- 
tul nici inteligența necondiționată, hotă-. 
răsc valoarea faptelor politice. Un alt fac- 
tor care le condiționează, este fără în- 
doială caracterul omului politic! , 

El este pârghia vie pe care se sprijină 
viața politică. El prezidează si determină 
înfăptuirea marilor acțiuni, iar nu sim- 
ple idei, de oarece cu viata politică, in- 
trăm brusc în lumea activitátei. o, 

Aci ideia nu poate trăi prin ea însăși ca 
un simplu concept spiritual, eanu este decit 
tiparul în care se va turnà o realitate so- 
cială,! | ۱ ۱ ۱ BEES 

Dacă am suprimà latura aplicativă a 
ştiinţei, aceasta ar continua totuş să. aibă 
o mare valoare pentru noi, întrucât adevă- 
rurile enunțate de ea deslgagá o mulțime 
de probleme ale conștiinței omeneşti. In 
acest caz nu și-ar pierde calificativul de 
știință, de oarece însăşi ştiinţa pură este 
o mare achiziţie sufletească. Dacă am des- 
face însă ideile politice de acţiunile pe 
care le subordonează, valoarea lor politică! 
ar fi cu desăvârșire nulă. Oricât ar fi de 
interesante aceste idei, ele mar formă decât 
un material de speculații sociologice sau 
morale, întrucât nu există, în domeniul po- 
liticei ceeace am puteă numi o știință pură 
decât sub accepțiunea unor principii cu 
totul generale şi vagi. 

Politica utilizează, ce-i drept, idei din 
domeniul multor ştiinţe, însă, ceeace dis- 
tinge caracterul ei de al științelor pe care 
se sprijină, este tendința aceasta pragma- 
tică, pe care o dă oricărei teorii. Ideile de 
conducere $i organizație socială, ca să poarte 
denumirea de politice, trebue să aibă in. 


/ 

ele acel germen de desvoltare practică care 
să le transforme mai de vreme ori mai 
târziu în valori de acțiune. Ele impun omu- 
lui de stat acea unitate de vederi si acțiuni 
care formează linia de demarcație a caracter 
rului. Ele mai presupun ọ doză de energie 
şi o tenacitate fără margini în urmărirea 
unti scop, calităţi care formează însăşi baza 
caracterului. Astfel valoarea unei idei تج‎ 
litice se reduce în ultima analiză la valoa- 
rea unui caracter. Ea străluceşte mai mult 
prin greutatea faptului decât prin iscu- 
sinta cu care a fost născocită. 

Scriem aceste rânduri împotriva inteli- 
gentelor sterile, împotriva talentelor de- 
plasate, împotriva acelor ratati plini de 
distinctiune, pe cari nu ştiu ce stea ne- 
fasta i-a svárlit în vârtejul luptelor poli- 
tice, făcându-i să cheltuiască zadarnic a- 
tâta energie intelectuală şi atâta scánte- 
ere de spirit, pe un drum care nu este al 
lor. A sosit epoca vocafiunilor în politică ! 

A sosit epoca, în care nicio energie. nu 
poate, nu trebue şi nu are dreptul să se 
cheltueascá zadarnic pentru ţară! Intelec- 
tualii naivi în treburile publice să-şi iea 
drumul bibliotecilor si laboratoarelor! Li- 
teraţii să-și scrie în liniște opera lor de- 
parte de larma activitátei politice! A- 
tâtea talente au fost absorbite zadar- 
mic,  banalizate şi distruse de poli- 


Semn râu 


Ori, străzile erau pustii... 
Cásufeíe doar fumegau, 

S'aşa cum singur rătăceam 
„SPpiviam cum fiilgii mari cădeau. 


Copacii negri trişti stăteau... 
Jar niște plopi cu foi de ceară, 
Când am trecut prin preajma lor 
supra mea se scuturară. 


Ba dragostea-ne mă gândiam ; ... 
و‎ 0 ^ + 
S'atunci, o, cât mam tulburat: 
. O frunzá 'n dreptul inimii 
۰ H , 
Jubito, mi s'a aşezat l... 


lon Ojog 

ticá! Savantii să rămâe la universitate un- 
de-i asteaptá tinerimea dornicá de lucru si 
unde mulți figurează doar cu nume- 
le! Cum? în [ara noastră știința si 
arta nu formează. un minister tot atât de 
însemnat ca și celelalte ministere publice? 
'Mai sunt oameni cari să râvnească fără 
nicio „chemare la gloria demmitáfilor po- 
litice, glorie bazată, pe o lume de realități 
aşa de schimbătoare si de imperfecte, când 
au în fata lor lumea aceasta a adevărurilor, 
statornice în care cugetarea ştiinţifică, si 
marile inspirafii artistice, pot cládi o co- 
roaná neperitoare pe fruntea triumfátoru- 
lui? P i 
Sunt mii cari ‘pot să prefere uneori cu- 
nunile de hârtie poleitá cu cari se impodo- 
besc irozii de carnaval, in faţa taurului 
strălucitor care poate să incingá fruntea 
artistului de talent ori a omului de știință ? 
In epoca noastră, viața politică cere oa- 
meni înarmaţi, cere caracterul intrepid al 
firilor pornite spre acţiune, voințe arzá- 
toare, şi o cugetare proprie acțiunilor po- 
litice, Aceia cari nu le posedă nu au ce 
cáutà in politicá, oricát talent si culturá' 
generalá ar aveà, cáci politica nu este o 
tribună literară ori științifică, ci un vast 
atelier de muncă. în care se elaborează pie- 
sele de orgamizatie ale unei ۰ 


Artur Enăşescu 


Cântec 


Famae, 

zi, în toate te-am găsit: 

Cu zâmbetele tale copacii s'au gătit. 

n clarul zărei ochii tăi se oglindesc — 
Jar lacrimele tale 

Ontregul cer împodobesc ; 

Cosifa ta e'n raza selenară 

Si a zefirului suflare-agale 

Suflarea ta e... 

Jar dubul tău, pluteşte blând în toată [iniştită 


sară. 


lon Ojog. 

Comăneştii. 


Fragment din amintirile de război. 


Un căpitan de Roșiori, o spadă lungă, 
un d'Artagnan rătăcit în Moldova vremu- 
ior noastre, má îmbiă înainte de răz- 
boj, să miă înscriu voluntar la cavalerie. 

„Ce-ai cát tu la pifá în 913? Cred cá 
de data aceasta vei veni cu noi. Cavaleria 
este arma cea mai aleasă, Ei! i fe. cade cins- 
tea să Tie in frunte la recunoașteri si la 
atacuri, ea deschide calea celorlalte trupe, 
S'apoi.. mergi călare si poti privi de sus 
la cei ce-si táráe picioarele prin prafuri 
$i noroae !'* l 

lubitu meu, îi spun, eu de sus nu pot 


privi la nimeni. Am o vedere slabă si tre- 


bue să má uit de aproape. 

Cu cât sunt oamenii mai jos, 
vád mai bine. l 

Cât despre cinstea de-a fi în frunte, eu 
văd că in războfiul de azi toată lumea stă 
la fel, în pământ ca şobolarii. In frunte 
stă pumai viteazul, iar în coadă fricosul. 
S'apoi — oricum ar fi — pe câmpiile Buf- 
gariei mi-am legat sufletul de infanterie. 
Am fost în regimentul 37 şi vreau să-i rä- 
mân credincios! 

D'Artagnan al ll-lea imi strânse mâna, 
zicând: „Trei gi cu șapte face bac. Te 
plâng. Dar credința ce ai păstrat-o regi- 
mentului D-tale te onorează, Te felicit!“ 

Când a sunat goarna, n'am şovăit o 
clipă. Eram în Bucureşti, Am luat cel din- 
tái tren spre Nordul Moldovei si am tras 
în gazdă la tata Regimentului. Brigada 
m'a depărtat vremelnic de el, dar mi-a 
dat putinţa să-i urmăresc mai de sus în- 
treaga activitate în timpul acestor două 
luni de război. Si-acum mă întorceam în- 
sfârşit în sânul familiei. 

Am ajuns la Comănești în ziua de 26 
Octombrie 1916. Două batalioane erau în 
odihnă, iar unul săpă la tranșee în spre 
Moinești-Teţcani. Cum eră tocmai Sân Du- 
mitru, ofiţerii înjghebase la popotă o mică 
serbare. Așa sindrofie lipsită de veselie 
nu mai pomenisem. Nici râsete, nici glu- 


cu atât îi 


me; vorbe in soapte, fefe trase si necá- 
jite, curat praznic de inmormántare! 

„D'apoi, bine, il întreb pe vecinul meu 
de masă, chef e acesta? Ce suntem toți 
aga posomoriti.'' 


„Dacă vrei să pricepi, îmi răspunde el, 


vino după prânz la apelul batalionului“, 

Nu l-am mai întrebat nimic, căci înce- 
pusem să înțeleg. Isprávindu-se prânzul, 
ne scularăm cu toții de la masă, tácufi si 
gânditori. 

La ora trei, batalionul se adună pe pla- 
toul din dosul gărei. Soldaţii veneau câte 
patru, încet, cu ochii la pământ. . Páreau 
imbátrániti. Nam auzit, ca de obicei, vreo 
glumă spusă în treacăt, vreun râs înfun- 
dat; mam văzut yreo mișcare mai vioae. 
In tăcere, se aşezară în careu, pe compă- 
nii și așteptară. Dureroasă si neuitată clipă, 

Lipsa la apel după bătălie! 

Tăcerea cea lugubră când ofiţerul stri- 
gà un nume care se pierde în văzduh, fără 
ca acela ce-l purtase să mai poată răspunde 
vreodată. Apoi un glas șovăitor care sop- 
teste: „mort!“ 3i încă un nume, si iar tă- 
cere, și din nou soapta pornită din rândul 
fraților stingheri: „mort! 

Câţi, Doamne, sunt? O sută? două, 
trei ?—o mie? Morti, răniți, dispăruţi, re- 
gimentul e înjumătăţit. Din 3300 de oa- 
meni, mau rămas două mii!— 

De când párásisem regimentul la Moi- 
nesti și până il găsisem iar aci în Comă- 
nești, el avi de înfruntat pe valea Uzului 
niște lupte uriașe care-l decimase. 


In zilele dela 10 la 13 Octombrie şiroae ' 


de sânge românesc înroșise muntele La: 
pos. Dușmanul, spulberat, fù nevoit să-şi 
facă întoarsă calea. 

Impreună, cu luptele dela Oituz și dela 
Cașin, cu cele dela Mărăști și Mărășești, 
luptele de pe Uz vor rămâne nepieritoare 
în istoria neamului nostru. Colţul acesta 
al Moldovei, cuprins între Siret şi Trotuș, 
va Ti pământul fágüduintei al Románimei 

viitoare. Generatiile cari vor urmă vor — mitirul'din preajma bisericii, impingem por- 


îngenunchiă pe el si vor stropi cu lacrámi 
acele locuri pe cari le-au stropit cu sánge 
înaintaşii lor... . 

Dar viitorul, pe care-l vedem azi atât 
de strălucit, se arătă foarte confuz sol- 
dafilor de atunci. Ei trăiau în prezent. 
lar prezentul lor eră vuetul îngrozitor, care 
le mai tiuià în urechi, al ghiulelelor ce se 
sparg, al granatelor ce trosnesc, al miitra- 
lierei ce ţăcănește. Prezentul lor eră o 
vedenie de moarte și de sânge, o rană. des- 
chisă, un chiot de durere, o istovire tru- 
peascá şi-o slăbire de nervi. Erà părerea 
de rău după tovarăși morti, frații de armă 
și de necezuri, cari mai eri lupase cu dân- 
şii cot la cot, iar astăzi zăceau sub o cruce 
de lemn, de nu stăteau cumva azvâriliţi 
pria pădure, cu burta umflată, pradă de 
vulturi si de corbi! 

„Te mirai că prânzul a fost posomo- 
rit* îmi spune camaradul. 

— „Nam ştiut“ îhgânai eu, oarecum 
ruginat. 

— „Dacă n'ai altă treabă, vino cu mine 
la mitir‘. l 

Comăneştii e un sat mare si bogat, 
ce-și întinde casele vesele de-alungul a- 
pei ‘Trotușului. Locuințele țărănești sunt 
frumoase ; unele clădiri acoperite cu ta- 
blä albastră sau cu ţiglă roşie se desprind 
frumos pe verdele munților, care incon- 


joará satul din trei părți. In capătul de 


miazăzi, închis între niște ziduri groase 
de piatră, din mijlocul unei bătrâne grădini, 
răsare, printre copaci, un mare palat boe- 
resc. Mulţi stau în treacăt de-l privesc, 
clătinând din cap: „Frumos e, Doamne; 
e de piatră!“ 

Dar în capătul de miazănoapte, pe-o 
muchie de deal, stă o bisericuță de cără- 
midă, singuratecă ca un stejar. Tot tarme- 
cul Cománestilor i-l dă acest sfânt locas 
al lui Dumnezeu. Se înalță de-asupra între- 
gului sat si parcă veghează de sus la'li- 
niştea celor din vale. ۱ 

Urcăm încet poteca ce duce acolo si a- 
jungánd la gardul care împrejmuește ci- 


tiţa şi intrăm. 

„Uite, îmi zice prietenul, aci zac ca- 
marazii noștri. Doi din ei au fost cu noi 
in Bulgaria. l-ai cunoscut si tu, Alţii au 
rămas în pădure. Nu i-am putut găsi!“ 

La dreapta cum intri sunt trei morminte 
proaspete, acoperite cu flori. Pe crucile 
de lemn trei nume sunt săpate: 

* Borcescu, Mihuţescu, Bătrânul. 

„Pe cel din urmă l-am cunoscut puțin. 
Un tânăr, sublocotenent de rezervă, mort 
în fruntea plutonului său. 

Pe Mjhutescu îl tineam bine minte. Un 
băiat înalt, subţire, cu un păr bălai cum 
e mătasa de porumb. Invăţător de prin Olt, 
pripásit în Moldova. Incă din 913 mă mi- 
rase contrastul între firea lui stângace și 
paivirea lui hotărită. L-am mai văzut a- 
desea în Transilvania, tot așa liniștit, tăcut, 
dar cu licărirea cea stranie de voinţă în o- 
chii lui albaştri. Eră „locotenent. La un a- 
tac, pe Lapos, în fruntea companiei lui, a 
fost prins intr'un foc încrucişat de mitra- 
liere. Inaintánd prin ploaia de gloanţe, 
strigă: soldaţilor din urmă: 

„După mine, báeti! Cine-o cădeă sá 
cadă, dar cine-o ajunge s'arate stráinului 
ce poate un Român!“ : 

A murit acolo, ciuruit de gloanţe, iar 
peste trupul lui au trecut Românii şi-au 
arătat ce pot. 

Borcescu, căpitan activ, comandă bata- 
lionul. Firza lui veselá și glumeafá, inima lui 
blândă si iertătoare, sufletul lui curat si 
drept făcuse din omul acesta un fel de 
icoană de sfânt la care se închinau solda- 
fii. La Bucsiu se smucise din mâna Un- 
gurului, dar de obuzul Neamțului nu i-a 
fost să scape. L-a spintecat o schijă de o- 
buz, pe Valea Uzului, la postul lui de co- 
mandă. 

Tustrei se sbuciumase în chinurile lup- 
tei, tustrei zac deacuma, unul lângă altul, ine- 
tulburafi de nimeni în somnul lor de veci. 

„Ceasul 0108۴61 este neapărat, dar ni- 
mărui ştiut“ ziceau bătrânii nostri în dia- 
tele lor. De oarece el e neapărat, mai bine 
Cau murit acum, tineri viteji cu arma în. 


un 

máná, pe cámpul de onoare, pentru peticul 
acest de pământ ce nu l-am dà în schimbul 
unei lumi întregi, decât mai târziu, bătrâni 
gârboviţ,  intr'o odae întunecoasă, cu o 
viaţă de dureri în urmă $i de păcate neis- 
pásite. 

N'am simţit niciodată, o liniște mai mare 
pătrunzând până în adâncul sufletului meu, 
ca atunci, în fata acelor morminte din ci- 
mitirul cel pustiu. 


No. 17, 1919 


De pe pământul răscolit culeg o floare 
vestejitá. 

In vale acoperisurile sclipeau la soare, 
iar dintre ele răsăreă de-o schioapá mă- 
retul palat al lui Ghica. „Frumos e, Doam- 
ne; e de piatră! ‘Dar nu ştiu cum, mai 
bine îmi place mie bisericuța cea din deal 
$i mai frumoase mi se par cele trei mor- 
minte cu crucile de lemn. 


C. Gane 


` La făscruce 


a 
In suflet, ca pe-o cale pustie, sânt ráscruci, 


Infrefáeri de drumuri sălbatice, streine e 
Ducând spre paíru colțuri... Pe care să apuci? 
l'leleagurile-s rele şi nimeni nu-i cu line. 


Răspântia e moartă şi câți s'au perindat 

Nu “i-au lásal o urmă, un semn care 6 
De-a nimerit vre unul pe drumu-adeváral. 

Doar cruci fără de slove de-alungu-s presárale. 


Un han, din care numai pereții au rămas, 
Cu hruba părăsilă, un puf fără isvoare 
Si-un.plop uscat alături ca o spánzuráfoare, 
Ifi spun că nu e locul făcut pentru popas. 


Te simți pierdut departe, răscrucile-s pustii 


Şi-ai vrea să fugi din aste paragini blestemate... 


«dn suflet sânt ráspánlii : ajungi fără să gtii 
Si şovăi la o furcă de drumuri neumblafe. 


Párgá 


Am fost un pom zăbavnic, fárziu am răsărif... 
pu" ib S, , 
Nu m'au cruțat nici grindeni, nici secelă 'ndelungă, 


Y 


Mi-s crengile sucife şi cresc pipernicit, 
lar biala rădăcină, cásnindu-se s'ajungá ۱ 
In lutul gras şi reaván, prin piefre-a sfredelif. 


Dar astăzi, peste vremuri, rodesc: prin mii de porți 
Din fund amara sevá suind, se îndulceşte 

Si-a soarelui lumină o plázmuegte'n flori... 

Azi visul rădăcinii pe ramuri înfloreşte, 

Voios stă rodul ciucur şi'ncef se pârgueşie, 


Şi, 'ncovoiat sub pârgă, aştept culegători 


«mar cm 


V. Voiculescu 

Ofecioarele din Pind 


Sunt toate copile de baci şi păstori 

Cu părul ca umbra de cetină deasă, س08‎ 
Crescute in doine, in basme de flori 

Sin datina sfântă de-acasă. 


N'au rocbii de aur subţiri, străvezii... 

Dar mândră si'n flori li-i cusută $curteica 
Ce mâna lor sprintenă 'n ore târzii 
Le-o fese 'n răsboiu cu suveica. ۱ 
lar mâinile lor nu le-ascund in ۰ 
Cu brațele descbise aleargă în soare 
Si'n ciuda străinelor fete-păpuși 

Par niște statui mişcătoare. 


Nu poartă 'n picioare pantofi de argint.., 
Sandale din piele d. ciută او"‎ fac toate; 
lar pletele lor cu parfum de yacint ` 
Se 'noadd 'n cosife pe spate. i 


Când vin dela stână în zori și pe drum 
Râzând duc gălețile pline cu lapte, 
Obrajii lor rumeni respiră parfum 

De rodii și piersice coapte. 


Nu's fete de prinți, de sultani sau de bei, 
Ci záne din fara cu zimbri şi bouri..... 

Pe sânul lor tânăr se sbat porumbei 

oin piept numai doruri... si doruri ! 


Căci toate's copile de baci şi păstori 
Cu părul ca umbra de cetină deasă, 
Crescute în doine, în basme de flori 
Şir datina lor sfântă de-acasă. 


P. Papazissu 


www.dacoromanica.ro 


LUCEAFARUL 


No. 17, 1919 


Dári de seamá 


Mircea Rădulescu: Poezii de rüzboiu. — 
Edit. Socec, București 1919, 

La al treilea volum de versuri, e de presu- 
pus că un poet şi-a atins maluritalea talentu- 
uj, Judecata critică prin urmare nu mai poate 

frTretinutá de prudenfa binevoitoare pe care 
întotdeauna o ai faţă de începătorul in care 
presimli mugurul talentului. E vârsta bărbă- 
teascá in care adevărul se poale spune în faţă. 
A-1 ocoli ar fi chiar o vinovăţie. Si dl. Rădu- 
lescu a atins pe deplin această vârstă. Se 
cuvine dar să i-l spunem. 
„ Să recapitulăm. A publicat acum câţiva ani 
un volum — Leii de. piatră; — în care, cu 
multă pretenţie, se desvăluiau foarte ۵ 
calităţi. Eră o poezie verbalistă, cu gesturi şi 
atitudini grandilocvente, dar fără gândire si 
fără sentiment, Era ceeace se poate numi l- 
leraturá fără să fie insá'si poezie. Câteva cu- 
vinte răsunătoare totuși, câteva versuri uneori 
isbutite ca formă, indreptáteau o nădejde. Un 
versificator bun ar putea fi şi un poet. Şi ge- 
nerozilatea publicului nostru — lot atât de 
tânăr şi el ca şi literatura care l-a creiat — 
sa grăbit să acorde cu anticipație tânărului 
versificator un titlu pe care însă nu-l cucerise 
încă, ` 

Curånd di. Mircea Hădulescu ni sa 1>) 
din nou. Poemele eroice apăreau sub bune aus- 
picii. Talentul tânărului Rădulescu era credi- 
tat pe piaţă fárá gir, reclama nu lipsea, iar 


publicul — fericitul nostru public — se gásea j,. 


si întro dispoziţie , specială. Infierbântat de 
răsboiul pe care i| presimţea, hrănit zi cu 
zi de indemnurile eroice ale întrunirilor si ale 
presei, aşlepta poelul care să-i prindă in cu- 
vinte de foc bătaia sângelui ce-i clocotea în vine. 
Tânărul Rădulescu a lost atunci în notă. Poe- 
mele eroice vorbeau de toate câte se .rostogo- 
leau în mintea ingilzità a cititorilor răsboinici. 
Volumul insă era o poliţă nouă. Absenţă totală 
a artei; iar literatura, inferioară primului volum. 
Poemele erau nişte aritmogrife în care strofele 
se puteau interverli după voe pentru a da re- 
busuri deosebite. Versurile mai păstrau însă 
regularitatea de formă care creiase și cea din- 
tâi iluzie. Cu silabe bine numărale pe degete 
şi ‘cu rime sárguiucios căutate în dicţionar. 
Era totuşi prea puţin şi câţiva nerăbdători 
începeau chiar să-şi exprime nemulţumirea. 
Numai ştiu cine a vorbit atunci si de Bolinti- 
neanu. 

Pe urmă a venit răsboiul. DI. Rădulescu şi-a 
instrunat din nou lira. Eroismul îi oferea toată 
gama. Si după succesele de cupletist al grádi- 
nilor de vară, iată-l apărând cu acest din urmă 
volum, in care încăodată eroismul devine temă 
de inspiraţie De rândul acesta însă lucrurile 
s'au mai schimbat. O poliţă prea multă vreme 
neplătită, devine o. poliţă protestată. lav Suflet 
şi uzină anunţă un faliment iremediabil. 


۷ 
Rásfoesc poeziile acestea cu lilluri răsună- 
toare, si încerc să recitesc versurile cu care sunt 
obicinuit de atâta vreme. Dl. Rádulescu nu mai 
aduce nimic nou. Număr silabe si subliniez 
rime. Aceleași lucruri, Sunt vechile fraze cu 


sonoritate de ziar, pe care scriitorul acesta le 
prescrie de atâţia ani şi în care parcă numai 
ordinea cuvintelor e schimbată. Incolo, aceeaşi 
lipsă totală de artă. 

Poezie eroică? O caut Si nu ştiu dacă din 
reminiscenfele ritmice ale altora s'ar putea face 
în adevăr poezie. Dl. Rădulescu face poezie 
eroică cum a făcut Bolintineanu sau Alexandri 
sau Nenifescu; cu armonia lor adeseori, fără 
entuziasmul lor intotdeauna si de multeori cu 
mai puţin talent decât aceștia. Căei iată în adevăr 
în ce versuri deşelate şi infirme, înădite din 
umpluturi își exprimă tânărul Rădulescu admi- 
ratia pentru soldaţii noştri: 


7 
Nu! N'a[i murit. Știu bine. Nu e nici-o pulere 
Sád'nfrángd uriașa pornire de eroi ; 
Când sunteți fiii unui popor ce'n veci nu piere, 
Cum ar putea sä moară vreunul dintre voi ? 


Admirafi mai cwsbaniă acest „fiii unui popor 
een veci nu piere“ cu care poetul se urcă până 
la aurora poezici noastre eroice, când barzii 
naţionali ne prevedeau viitor de aur. Și iată, 
în aceiaşi poezie, versuri pe care le-ar ti putut 
subscrie Càrlova înşuşi în clipele lui de entu- 
ziasm : 

` Când fără de pereche al vostru [apt de arme 
In ochii omenirii iniregi s'a oglindit! 


DI. Rădulescu deține alunci evocaliv. Sin 
versuri închinate celor ce -s'au jertfit pentru 
pământul nostru, încearcă să cânte fericirea 
lor. Găseşte atunci accente ca acestea în care-si 
pune toată ۵ : 


O?! Fericil acela cesi pierde braul stàng 
Si luptă înainte lovind cu måna dreaptă. 


Preciziunea e remarcabilă. Un soldai care-şi 
pierde braţul stâng e desigur mai mare decât 
unul care şi-ar pierde braţul drept. Deci, ferice 
de el. Si fericit el însuşi poetul închee poezia 
aceasta inspirată cu un vers care ţipă — ce e 
drept — de cacofonie, dar care. totuși e în 
notă: . i 


O! Ferici[i 
Acei ce cred, c'aceia vedea-vor biruinţa ! 


Lira tânărului poet îusă are mai multe coarde. 
Admiratia lui se întoarce adeseori şi către 
eroii din alte vremi De rândul acesta e mai 
original. Ne obicinuisem să facem din voevozii 
nostri. luptători cinstiţi si evlaviosi, în cari 
vitejia soldătească era amestecătă cu cteşti- 
neasca irică de Dumnezeu. Dl. Radulescu e 
mai viguros şi mai primitiv. Voevozii săi au 
aMă înfăţişare: 


E ziua cea mare de pratnic 
Voevozilor tăi le e sete 

Vor sânge duşman să ء7۶٤۴‎ 
Si'n spartele cranii să-l hea? 

In faţa dușmanului, vitejii noștri voevozi 
nu se mai pot tine. Transfigurati de furie, ci 
își sbárlesc părul, dinţii le clănţăne 'n gură, 
li se intepenesc degetele nervos, ucid, şi cu 
pocale de ţeste fac beţie de sânge. E un fel 
de a-i adinira. După cum tot un fel dea ad- 
mira e şi în versurile acestea: 


Al vosiru sânge 'nfrânge în noi lreculul morl.. 

Da ! voi sunteţi imboldul, iar noi suntem 
mişcarea ; — 

Pápugi de lui noi suntem — Voi tainicul resort. 


Toată admiraţia sa pentru eroismul soldați- 
lor nostri, acești „fii ai unui popor cen veci 
nu piere“, cari au făcut răsboiul acesta uriaş 
în care s'au cheltuit atâtea trupuri și atâtea 
suflete, lânărul Rădulescu şi-o concentrează 
într'un Singur vers bine sugerat: : 


Păpuși de lut noi suntem... 


Ar fi însă prea pulin. După admiraţia pentru 
eroismul voevozilor si eroismul pápusilor de 
lut de azi, vine si ura împotriva năvălitorilor. 
Aici dL Rădulescu îşi atinge culmea inspira- 
iei. Elocvenfa îşi deschide loate isvoarele si 
verbul curge spumos şi generos cam bunele 
zile ale eroismului nostru  cetățenesc. Veţi 
vedea cum tânărul poet nu uită nimic din 
invectivele ce se cuvin barbarilor năvălitori. 
Căci iată de pildă Austria : - 
Lj 

Tu vci pieri, Austrie partidă! 

Ca țările acelea blestemate 

De Dumnezeu, cá prea ai fosti avidă 
Prea ai ۱۳/۱۱ din jaf şi strámbátate. 


Admirabil de tare şi mai cu seamă 0 
argumentul. Prea ai fost avidá Austrie perfiqă ! 
Vei pieri dar. Şi mai departe poetul își pre- 
cizează viziuuea care începe“să capete o ade- 
vărată forti profetică: i 


Tu vei pieri, Auslrie perfidă: 

Tu te vei desmembra ca ori şi care 
Alcătuire slearpă şi hibridă 

Ce ware avânt şi nici rásuflet nare 


Ura svácnegle aga. de puternică incál poetul 
renunţă la orice artificiu şi verbul sáu devine 
expresia crudă si naturală. Ce vreți ? Uneori 
poezia e cu atât mai tare cu cât devine proză. 
„Tu te vei desmembra ca orişicare (admirabil 
acest „ca orisicare*!) alcătuire stearpă si hi- 
bridă“!E măreț. Iuslársit: 


Tu vei pieri etc... 
Vedea-vom spulberat conglomeralul 
De neamuri asuprite si "ngelate. 


Cu fiecare sírolü nouă, interesul nostru 
crește. Poetul e logic si just. DI. Rădulescu a 
rins în adevăr în cuvinte de foc tot ceeace 
ntrunirile vremii purtau pe placardele răsboi- 
nice şi tot ceeace ziarele ne aduceau in titlu- 
rile cotidiane: Si „Jos Austria perfidá* si „Des- 
membrarea Austriei“ și „Conglomeratul de na- 
iuni“. Eternitatea trebuia să cunoască prin 
pana unui poet tot ce-a mişcat armatele în 
răsboiul acesta uriaş. Și de aceia di. Rădulescu 
va avea grija să nu uite nimic Caci iată mai 
departe chiar cauzele economice ale rüsboiului 
prinse în versuri remarcabile: 


LUCEAFARUL 


~ 


347 


n i‏ تا 


Când grelele divizii, talaz peste talaz, 

. Sosirá la hotarul Moldovei, să scoboare 
Spre Rusia imensă — mirajul de gránave 
Yoind să cucerească fertilul Caucaz -- 


Apoi viziunea epică crește, devine consistentă 
şi poetul va trece la nemurire lot ceiace efe- 
merele dări de seamă ale ziarelor fau putut 
decât să banalizeze. Cici iată şi lupta dela ho- 
larul Moldovei, în drumul fertilului Caucaz: 


Torente de obuze, de puști, de mitraliere, 
De automobile blindate, de chesoane, 
Veneau aruncăloare de bombe, mortiere; 
Incendii şi gaze asfixiante. 
Veneau în defilare de forțe violente 
Copite, cisme, roaie. cu vuet monoton 

Sin fruntea lor von Morgen, von Makensen si 

von Delmisingen ‘ete. 


E de ajuns, cred, Am cital atâta câtar fi 
fost de ajuns şi pentru cea mai frumoasă carte 
de poezii. Si-am făcut-a fiindcă se cuvenea să 
i se spună odală ی‎ d-lui Rădulescu, 
ce neant închide inutila eleganti a volumelor 
acestora, Am desprins citatele acestea aproape 
la întâmplare, ag fi putut să mi servesc şi 
de altele, La fiecare vers inspiraţia eroică a 
tânărului scriitor aceiași e. O banalitate de 
ziar însă, sau un refren de întrunire publică 
versificat si pus intr'un volun prelenjios, nu 
se poate numi în nici un chip poemă eroică 
Si di. Rădulescu nu aduce nimic mai mult 
Căci vom refuza titlul de poezie, platitudinilor 
Ínsirate pentru capriciul a două cuvinte ce 
pot rima sonor, sau pentru accentul ritmic al 
al unei fraze lipsită de orice frumuseţe și pe- 
nibil construită, D]. Rădulescu n'a isbutit în 
voiumul acesta să ne dea nici o bucată, repet 
nici una, care cu oricât bunăvoință să poală fi 
numită poezie. 


~ 


Si rásfoesc volumul din nou. N-am gásit poe- 
zia eroică, dar poate vom găsi versuri. De 
rándu! acesta deviu mai ateni. Tănirul acesta 
creiase altădată o iluzie, Aducea-un vers care 
de obicei era numit sonor. Era socotit un bun 
versificator. Verific. Şi mă întreb, ce înseamnă 
un bun versificator? E oare numai meșteșugul 
de a număra exact silabele pe degele şi de a 
rima „aer“ cu „Steyer“, ,talaz^ cu „Caucaz“ sau 
„gaze-asiixiante“ cu „savante“? Mise pare că nu. 

Versul corect e versul armonios nu numai în 
aparenţă, dar organic armonios. Versul corect 
e versul frumos, în care rima e rară, bogală si 
bine găsită — şi rimă rară, bogată şi bine găsită 
nu înseamnă „Steyer“ şi „Mackensen“ — în care 
eufonia vine de la sine, în care sinlaxa se îm- 
pletește armonic cu senzul interior al versului, 
şi în care imaginea răsare conturată elegant și 
sigur. Versul corect nu e vulgaritatea sonoră, 
care se măsoară cu metrul, in care lipsa de 
sintaxă se cheamă 11118 si în care imagina e 
absentă sau un banal cliseu de gazetă 

'Tüánárul Rădulescu însă nu are nimic din ceea- 
ce se cheamă vers frumos, Poeziile sale sunt tot 
atàt de inferioare şi ca factură cum sunt și ca 
fond. 

Căci un poet care pentru a-și plasa o rimă, 
sau pentru a termina o stroiă are nevoie de 
cuvinte de umplutură pe care nu le poate ocoli, 
e departe de sigur de buna tehnică a versului. 
Am citat şi subliniat în deajuns pentru a nu 

mai fi nevoe sáinsistasupraacestui lucru, Um- 
plutura si banalitatea sunt cele mai de seamá 
mijloace tehnice ale acestui versificator. 

Cum am putea numi un bun versificator pe 
scriitorul a cărui ureche n'a tosl supărată de 
versuri oribile ca acesta? 


„0? Ferici[i . 
Acei ce cred, c'aceia vedea-vor ۲ 


Si cum s'ar putea numi versuri frumoase tri- 
vialitátile risipite la tot pasul in cele mai vul- 
gare si disgratioase imagini: 


Ai prea curvit si-ai indrägit argintii. 
sau: 


Lücomia ce se nagle‏ تس 
In burta unui Cezar fără vlagă ...‏ 


ori mai departe: 
Tu stai indestulatá cu pântecele 'n soare 
sau în aceeaş: 


Jar brațele ín care creşteau puleri de laur 
Stau moi şi suflecate la marginea lejghelii. 


Si vers frumos se poate numi versul în care 
imaginea e Împetecată fără nici-un rost des- 
văluindu-ţi toată lipsa de simț literar a poe- 
tului ? 


Când fiece mormânt e un drapel, 
Ce va striga de-apururi: Inainte ! 


Morminte care fălfăe ca nişte drapele şi care 
strigă, înainte! Asta se cheamă vers frumos? 

Ceeace e mai grav însă la d-l Rădulescu, e 
că d-sa nu cunoaşte încă gramatica românească, 
Dacă într'o literatură ceva mai pretențioasă 
decât a noastră sar fi ivit un poet care să 
construiască atât de curios fraza, el ar fi fost 
inmormántal de la cel dintăi volum. D-1 Rădu- 
lescu a fost îngăduit şi ialá versuri desprinse 
din acest al treilea volum. Voi cita numai câte- 
va, deși ele sunt nenumărate: 


In colțul idu de [ard ce vină tu aveai? 


E inversiunea favorită a poeţilor din vremea 
lui Gr, Alexandrescu, dar neîngăduită în 
poezia noastră de azi când limba românească 
a căpătat mai multă fixitate a formelor. D I 
Rădulescu o face însă si o repetă cu o satis- 
făcută seninătate. Dar iată şi lucruri mai grave, 
versuri în care subiectul e confundat cu com- 
plimentul drept: 


Căci din tunul care ei îl plămădesc 
Va striga spre ceruri viața etc. 


Il aud parcă pe Agamitá Dandanache: „Eu 
care famelia mea...“ La d-l Rădulescu desigur 
că asemenea construcții se numesc licenţe, Şi 
tot licenţă trebue să fie şi în refrenul acesta 
ce te [ace să rosesti de rușine: 


0! Wilhelm, O! Wilhelm, ce cauţi în munți, 
Ce vrei de la noi a ne cere? 


Ce vrea oare poetul la noi a ne spune cu a- 

ceastá frază barbară, ce pare a fi scrisă de un 
slrein care nici nu bünueste gramatica romà- 
neascá? Si cum se poate numi construeţia a- 
ceasta pe care o descoperim in allá parte? 


Ci cel care spadă o trage trufas 
De spadd-i menil ca să piară. 


Se zice: De spadă-i menit sd piară. DI. Ră- 
dulescu n'a citit desigur „Procesul-verbal“ al 
lui Caragiale, căci poale atunci şi-ar fi a- 
mintit de comisarul care, cam cu acelaș 
simt al limbii şi cu aceiaşi cultură gramaticală 
ca si poetul Tfostru, ar fi scris: De spadă-i. 
menit penlruca sd piară. 

Şi când citez, mă gândesc la nobila revoltă 
a lui Fagnet, care descoperind greşale de gra. 
matică în versurile unui poet de talent nu s'a 
putut retine ca întrun moment să exclame : 
— Asemenea oameni ar trebui bătuţi în piaţă cu 
biciul! Nu, dl. Rădulescu să fie liniştit. D-sae 
mai puţin poet. Si ceeace e de exclamat in 
cazul său, e numai: — asemenea oameni ar 
trebui să înveţe măcar gramatica! 

lată ce s'a numit vers corect si sonor la dl. 
Rădulescu. Versul înădit cu umpluturi, versul 
pătat de cacofonii, versul vulgar si trivial, in 
care eufonia e inexistentă si ritmul mecanizat, 
versul in care imaginea e lipsită de logica po- 
eticá, versul agramat, nu poate fi nici frumos, 
nlci corect si nici măcar sonor. Toală înde- 
mânarea de versifica[ie, care Ja început dádea, 
lágáduiala unui talent, e atât de factice şi lip- 
silă de resurse, Încâl la acest al treilea volum 
cade si iluzia din urmă. Sufle! și uzină nu 
oleră nici din punctul de vedere al formei 
nimic artistic. Hotärît, dl. Rădulescu nu e nici 
poet şi nici măcar un versificator îndeajuns de 
abil. E adevărul pe care am face rău dacă l-am 
mai ocoli. 

O desamăgire e desigur întotdeauna dureroasă. 
E însă cu alâl mai dureroasă, cu cât e mai 
târzie. Nu e vorba de desamăgirea d-lui Rădu- 
lescu, ci de a celor ce așteptau dela d-sa ta- 
lentul. Pentru literatura noastră nu e nici cea 
dintâi şi poale cá nu va rămâne nici cea din 
urmă. E aproape o boală a literaturei noastre 
multimea acestor gloriole acordate generos cu 
anticipatie si naufragiate apoi ۵٣۵ 
Sunt experienfele pe care le face o literaturá 
tânără şi dornică de talentegi e ceeace s'ar 
putea numi protectionism literar. E însă o boală 
ce-şi poartă remediul în ea însăşi. 

Cât îl priveşte pe dl. Rădulescu, se pare că 
și-a înțeles în cele din urmă pe deplin desti- 
nul. Căci alături de poeziile uscate şi scârţâi- 
toare ale inspiraţiei sale eroice, tot mai rară, 
îşi creiazá tot maistăruitor o carieră nouă din 
improvizaţiile vulgare si pornografice ale 
revistelor de grădină. E desigur un gen care 
îi făgădueşte mai puţine desamăgiri, iar lite- 
ratura va fi şi ea scutită de atâtea rostogoliri 
de vorbe, culese și înseilate cu atâta penibilă 
şi zadarnică trudă. Şiiată dece, dacă nu-i putem 
acorda nici o laudă pentru Suflet și uzină, 
n'avem decât cuvinte de încurajare pentru 
autorul „Pisicei pe orez“, 


Al. Al. Busuioceanu 

۰ ۱ Cronică. 


Teatru. 
Candida de B. Shaw 


„Candida“ este cea dintâi lucrare a ma- 
relui satiric englez jucată pe scena unui iealru 
românesc. Prin caracterul revoluţionar al artui 
sale care depășește cadrul oricărui convenţio: 
nalism teatral, prin echivocul atitudinilor, prin 
structura bizară a personagiilor care desi fn- 
fátisate cu'n realism crâncen,au în ele ceva fa- 
tidic şi tráesc mai mult din viaţa 1505 
a conştiinţelor prelungindu-si înţelesul dincolo 
de hotarele obisnuitei realităţi, în sfârșit, prin 
îndrăzneala temelor atacate și prin acea sub- 
tilitate paradoxală a cugetărei sale, Bernard 
Shaw este prea puţin făcut pentru a fi bine inte- 
les şi interpretat de publicul românesc. Mare dis- 
trugător de iluzii, satiricul dela Nord, izbește fără 
crufare tot ce idealitatea sufletului modern are 

..mai sfânt în materie de crezuri și de convin- 
geri, desvăluind la baza celor mai generoase 
elanuri. resorturi intime și egoiste. 

Opera sa este ca un cap de madoná, in care 
ochii plini de bealitudine cerească urmăresc 
viziunile cele mai ideale, iar buzele printr'o 
ciudală înpreunare de expresiuni, apar con- 
tractate într'un surfs răutăcios si sardonic. 

La Shaw toate împreunările de contraste 
sunt posibile în interiorul aceluiaș suflet. 
Sublimul este impins până la ridicul, erois- 
mul moral până la pácal și crimă, cea mai 
suavă stare de poezie până la detracare, iar 
virtuțile cele mai valoroase, sunt puse in con- 
ditiuni de aşa natură încât nu numai că devin 
inutile dar apar mai primejdioase decât vi[iile. 

Si la Ibsen, eroismul moral este împins până 

Ja cruzime, depiişind orice caracter omenesc, 
dar conservă mereu acea elevafiune, pe care o 
radiază în jurul lor marile idealuri, pe când 
la Shaw care este un ironist, ridicolui si ab- 
surdul isbucnese la fiecare pas, din natura 
curioasă a circumstanțelor in care-și plasează 
eroii. 
- Această fuzionare de elemente opuse sau mai 
bine zis, transfigurare ciudată a primelor im- 
pulziuni sufleteşti dau un farmec special per. 
نمی نت‎ sale. Inchipuiţi-vă o madoni de Ra- 
phael, cu surásul mefistofelic, un Cezar prin- 
tra cărui maiestate ar transpira ceva din su- 
fletul lui Brutus, un temperament sensual de 
Mesalină, care ar imprumuta privirile candide 
ale unei Ofelii, toate aceste fuzionäri de con- 
traste pot lămuri puțin, opera lui Shaw. 

Shaw este un saliric fără a fi un moralist, 
un răsvrătit şi-un distrugáior de valori, fără 
a fi un luptător în sensul lui Ibsen. 

Opera sa este lipsită de perspectiva oricărui 
ideal; cu toate acestea dacă am căuta numai 
decât unul, acesta nu ar putea fi decât ade- 
vărul complect în toată goliciunea lui, adevărul 
privit în faţă cu o cruzime diabolică, şi închizând 
sub forma unui paradox, o gamă întreagă de 
alternative sufletesti, începând cu cele mai 
ideale si sfârşind tu cele mai josnice .-, toate 
armonizate bizar între ele. 

Morala pare să-l intereseze pe Shaw, mai 
mult în dramatismul ei decât în scopurile fi- 


nale. EI simte nevoia de-a construi măreţe 
esafodaje sulletesti, pentru a mări si mai mult 
emoția si sarcasmul distrugerei. Acest nihilism 
moral îl deosebeşte fundamental de Jsben, 
desi prin caracterul Jor masiv si simbolic, per- 
sonagiile sale au în ele mult din construcţia 
eroilor ibsenieni 

Cu deosebire de celelalte piese ale lui Shaw, 
,Candida* prezintă oarecare unitate scenică. 

Acţiunea esie mai mult interioară, iar cele 
două personagii principale, pastorul Morell si 
poetul Marchbanks cu tot realismul zguduitor 
in care sunt zugrăvite, par să aibă un înţeles 
superior si abstract, simbolizând două laturi 
integrante ale sufletului omenesc. Ironia crudă 
a lui Shaw, descopere la ambele cáteun viţiu 
de organizaţie. „Candida“ este soţia pastorului 
anglican, Morell. om înzestrat cu o voinţă ener- 
gică, din acearasă a marilor fanatici, cari unesc 


-pedanteria moralei puritane cu multă putere de 


personalitate. Morell isi are o viaţă organizată 
matematic, după axiome si formule preten- 
fioase, rămănând chiar în raporturile Iurintime 
același predicalor grav si sentenţios. 

Candida pare să fie solia devotată şi plină de 
resemnare, care-și sacrilică drepturile sale de 
fericire pentru salisfacţiunea barbatului. Inter- 
vine în căsnicia lor pe neaşteptate un tânăr 
poet vizionar a cărui gândire înspirată, isbuc- 
neşte la fiecare pas in revelaţiuni geniale. Tà- 
nărul poet cu toată idealitatea lui vaperoasă, 
nu este lipsit de nota barocă a unei sfiiciuni si 
stângăcii aproape bolnăvicioase. Marchbanks, se 
îndrăgosteşte de Candida, povestind acest sen- 
timent soţului, cu sinceritatea exuberaniá a 
unui copil şi învinuindu-l de tiranie faţă de 
soţia sa. Marchbanks afirmă că sufletulplin de 
formule umflate a lui Morell nu poate mulțumi 
delicatefa unei inimi femeesti, pe când el poetul 
e gata să-şi consacre tot sufletul pentru iubire. 
Morel este adânc zdruncinat în conştiinţa sa 
de bărbat şi indoindu-se de elinsusi, roagă pe 
soţia sa să aleagă între doi. 

Intre idealul veporos si lipsit de orice te- 
melii pámántesli al iubirei lui Marchbanks şi 
între sentimentalitatea calculată şi temperată 
de convenţionalismul moral al lui Morell, Can- 
dida, va alege pe această din urmă. Ea de fapt 
trebue să se jertfeascá celni mai slab, ori, poe- 
tul este mai puternic, în eroismul suferinţei, 
având todeauna ficţiunea care să-l consoleze. 
„Candida“ pare să fie mnis simbolicá a 
providentei. Ea sacrifică visul de iubire abso- 
lută, şi ideală pe care nu-l concepe de cât sub 
forma unui simplu miragiu, preferând. fără 
nici-o fericire, realitatea mediocră si discipli- 
nată. Ironia destructivă a lui Shaw, atacă prin 
acest desnodământ idealitatea pasiunei, fără 
ca prin aceasta să ridice, mediocritatea unei le- 
gături lipsite de poezia marilor emoţii. In ge- 
neral interpretarea a fost slabă. D-l Bulfinski 
în pastorul Morell, a înlocuit prin gesturi de 
sanguinar atletic, adevăratele mișcări interioare; 
D-] Critico, în locul acelor revelatiuni suave 
de vis, cari accentuează sufletul inspirat al 
poetului, a fost prea din cale afară înflăcărat, 
zbucnind uneori în adevărate convulsiuni epi- 
leptice; D-1 Morţun, fără oarecari exagerări de 

mimică cu'n caracter buf, și-a interpretat bine 


. rolul sáu în personajul secundar al lui Burghass, 


D-na A. Luca Moldovanu este singura care a 
făcut o creaţiune admirabilă, in rolul Candidei 
menținându-și fraza şi gesturile intrun ritm, 
plin de poezie si de graţie familiară. 


Art. Enăşescu. 
Muzica, 


Simfonia IIl a Maestrului Enescu. 
I. 


Critica, in special cea muzicală contimporands 
nu se face fără pirtinire. ۱ ۱ 
Sântem siguri că lofi criticii sinceri si con- 


ştienţi au'aceastá convingere, dar o destăinu-, 


esc pulini. 

O primii audiție nu e suficientă pentru fupe- 
legerea deplină a unei opere muzicale, orcât 
de complecte ar fi cunoştinţele criticului. 

Ideea muzicală, nu e idee decât cu numele, 


şi logica muzicală e o logică specială. „Gândirea : 


muzicală mare concepte“ spune cu drept cu- 
vânt unul din cei mai autorizaţi muzicograti. 

Muzica modernă e artă prin excelenţă .sim- 
bolică. In pretenţiile ei descriptive numai sis- 
temul temei simbol, ne poate duce la un re- 
zultat care să poată li întrucâtva controlat de 
adevărata „idee“ si „logică“. 

Simbolul e o conventiune. Tema simbol e 
deci conventionali, si nu primele impresiuni 
lăsate de o operă muzicală.— chiar dacă cri- 
licul cunoştea in prealabil partitiunea acelei 
opere —, pol fi criteriul unei păreri definitive. 

Atară de cazul în care opera prezentată cri- 
licei are mari defecte technice, lipsuri to- 
tale, sau o vădilă banalitate, în stare de a de- 
termină judecarea ei definitivă, pentru formarea 
unei păreri imediate, avem dale atât de puţine 
şi de vagi, încât cu sinceritate nu ne putem 
pronunța. ۱ 

Nu puţin sántem influenţaţi si de aite ele- 
mente cu tolul străine de muzică. Starea su” 
fleteascá din momentul audiţiunei, — care si ea 
poate fi înrâurită de o mulțime de fapte —, sim- 
patia de care se bucură autorul, renumele lui 


format din voga compozițiilor anterioare sau : 


a altor calităţi muzicale notorii, sânt factori 
cari determină o anumită stare de receplivitate 
prejudiciatá, 7 : 

Iată de ce pentru a puted apreciă Simfonia 
111-4 a Maestrului Enescu, de teama unei cri- 
tici subiective, înrâurilă de personalitatea lui 
covârșitoare si de amiciţia care mă leagă de 
dânsul, am andiat-o la toate repetițiile, la cele 
trei audiții publice si am studiat pe cât posibil 
în scurt timp şi partitura, si ca să nu fiu in- 
fluentat de calităţile extraordinare ale sefului 


~ve orchestră, de strălucirea orchestrală în exe- 


catio şi în studiul partiției de abilitățile şi ori- 
ginalităţile tehnice, si peniruca critica să-și 
aibă perspectiva ei, am lăsat impresiunile să 
se estompeze, căci după cum istoricului îi tre- 
bue timpul care adoarme pasiunile si clarificá 
faptele, tot asà si criticei îi e necesară acea di- 

solujiune de patimă, care daei umbreste amli- 
nunfimile, luminează însă grchitectura unei 
opere î, 


t s 


Dar opera de artá se impune. 

Simfonia 111-4 a Maestrului Enescu, capabilă 
de a trezi in noi elanul entusiast pe care la’n- 
ceput îl credeam datorit în parte autorului si 
seiului de orchestră, stä tot acolo, sus, unde 
aprecierea primului moment a pus-o, şi dacă 
ne temeam că din originalitatea technicei să 
nu prejudecăm efectul real artistic, azi această 
originalitate ne apare ca una din rarele calităţi 
pe cari foarte puţini compozitori au inteles-o. 

Această simfonie e compusă din trei părţi. 

Fără a cáutà să discutăm controversa mo- 
derni în forma simfoniei (trei sau patru părți), 
ne vom märgin) la examinarea sumară si im- 
presionistă u liecărei mişcări. 

I. Alegro-ul iniţial, în complexitatea lui ۰ء‎ 
ne dá impresiunea vietei, unei vieţi fireşte vä- 
zută prin prizma poeziei si simțită prin filtrul, 
muzicei. 

O temă virilă, de-o sănătate morală rar in- 
tâlnită în muzica modernă (depravată prin so- 
norităţi amorfe), o temă clară, care-şi croeste 
drumul prin polifouie simbolizând parcă vir- 
lutea în mersul ei tot inainte, dar care pe-alo- 
curi are si scăderi de elan depresiv, modestă 
lipsă de încredere, ar fi poateín contururile ei 
melodice aulo-portretul maesirului: mare, mo- 
dest, puternic şi bun. 

O temă elegantă, lină şi parcă luxoasă, se in- 
lerpune mersului fatal al primei tenie, si din 
conflictul lor de o spiritualitate distinsă, întrun 
dialog ușor si curgător, eleganța pare că pre- 
simte victoria viriuţei, şi înainte de a se lăsa 
coplesitá, renunţă singură Ja întâietate. De-a- 
tunci în bună armonie cu virtutea devine lo- 
varásul ci. 

Şi ambianța generală, viața care im- 
pune si virtuţii si elegantei, fără a face să e- 
xiste un real conflict între ele, fortat le modifică, 
le simplifică, le purilică, deci le întăreşte. - 

Nu avem pretenţia a cere ca toată lumea să 
vadă si să simtă ca noi; ۱۵۵1۶ în 
muzică sunt personale şi inutile poate; avem 
însă pe aceea de asustine cá din punct de ve- 
dere arhitectural partea I a simloniei, este o 
clădire solidă, estetică si sobră, si ca temă, 
desvoltare, . ritm, armonie si culoare orche- 
strală, e o rafinerie modernă pe baze clasice, 
iar tehnica acestora, fără a fi căutată cori- 
ginală, de o personalitate care — lucru rar 
pentru compozitorii moderni —, nu-şi găseşte 
rațiunea în procedeuri sau sisteme şi nu se 
înrudeşte de-aproape cu nici una din școalele 
muzicale actuale, 


i I. Nonna-Otescu 
9 Sept. 1919 Bucureşti, 


i. Iu vremea primelor reprezentaţiuni ale piesei 


cChanteclair», criticile se polarizaseră către cele două 
revie 


extreme, ca mai târziu să 


la justa apreciere 
atât de curentă azi. 

Filosofie. 


Sensul Vieţii !) 


Pentru evaluarea ostenelilor, tendinţelor şi 
creaţiilor ei, cultura socială contemporană are 
nevoe de stabilirea unei valori supreme, care 
constituind. scopul vieții omeneşti, să fie uni- 
tatea de măsură a tuturor valorilor speciale si 
subordonate. Scopul vieţii esie în funcţiune de 
sensul vieţii. 

A fost un timp, de mare entusiasm pentru 
ştiinţă, când sa căutat vieţii un sens suprem 
intelectual: cunoştinţa lumii si a vieţii in infi- 
nita lor complicare e, pentru om, înzestrat de 
natură cu inteligență incomparabil superioară 
celei a oricărei alte 1:1٤١ organice, scopul vieţii. 
Şi acest timp încă n'a trecut. Mai sunt şi astăzi 
destui cari înţeleg astfel viaţa. 

A venit însă, aláturea de acest crez inlelec- 
«tual, un altul etic: sensul vieţii este de a vol: 
personal, hotărât, clar, caracteristic, creator, 
individual-social; „fii tu însuţi“ a zis Ibsen: 
pentru a [i împăcat cu conştiinţa ta, pentru a 
alungă din lume minciuna, iniristarea şi sufe- 
rinfa şi a întronă prin pilda vie a vieţii tale, 
prin instruirea de cei tari a celor slabi, ade- 
vărul, libertatea, seninătatea şi fericirea. Şi sunt 
şi azi destui cari înţeleg astfel rostul vieţii. 

S'a ridicat tot atunci crezul estetic al intele- 
gerii lumei şi al vieţii ca o operă de artă, pe 
care individual, ca personalitate reprezentativă 
a oricărei superiorități omeneşti, o întruchi- 
pează ca un nou Prometeu. Supraom faţă de 
ceilalţi simpli oameni, cu depline puteri, el nu 
are a dă seamă nimănui decât conştiinţei sale, 
de materialul sufletesc sfărâmat pentru:a înfru- 
museţă şi intensifică viaţa proprie, singura 
viaţă pentru dânsul valabilă in lupta eroică 
-dintre titanii estetismului: aceştia trăindu-şi 
fără crujare pentru pentru aproapele viaţa lor 
intru frumos — operă de artă a spaţiului şi tim- 
pului deopotrivă — sunt la rândul lor sfármati 
de cei mai lari ca ei, si, înir'o selecţie — dia- 
bolicá prip intensitatea ei — se lucrează ca să 
se ajungă, în miile de ani viitoare, la omul-zeu, 
desávársit de frumos, de puternic, de dominator. 

Si. în contrast cu această înţelegere mândră 
şi crudă faţă de viaţa celor multi, dă mângăere 
celor îngenunchiaţi de mizerie şi celor ce-i în- 
„teleg, sensul social al vieţii: „iubeşte pe apro- 
pele tu ca pe tine însuţi“. Creştinism, umani- 
tarism, socialism, egal cum se cheamă siste- 
.matizarea lilosofic-socială a acestui complex 
„de gânduri, scopul vieţii este de a ajută, a te 
devotà, a iubi, 

lar, cum suferința este o realitate perpeluá 
a vieţii omenești, sensul religios al vieţii, pre- 
„gălirea prin suferința de aici la o altă viaţă, 
fără suferinţă, si „deci“ fericită, dincolo de exi- 
slenţa pământească, poate fi desăvârşit împăca! 
chiar cu predispoziţiile realiste contemporane, 
care nu exclud nici credinţa în supranatural, 
nici misticismul. 

Reproducem sfârşitul studinlui „Ideile fundamentale ale 
culturii sociale contemporane“ publicat de autor în , Ar- 
kiva pentru ştiinţa si reforma socială“. An. I. No, 1 din 
+ April 1919, D-l Pârvan se relevă în acest studiu ca 
un îndrumător optimist al generaţiilor tinere, optimism 
atât de firesc şi necesarun ni popor tânăr ca al nostru. 


r 

O justificare a vieţii, ca simplu ritm biologic- 
cosmic, ducând la un stoicism modern de ca- 
racter social-cultural, e dată de cei ce înţeleg 
viața ca activitate. Sensul activist al vieţii e 
mai ales precumpănitor azi, pentru cá nu dă 
niciun conținut exclusivist activităţii: activitate 
calturală (materială şi spirituală), activitate so- 
cială, activilate idealist-teologică şi idealist-filo- 
sofică, toate curentele, toate acordurile si to- 
nalitátile sufleteşti moderne, afară doară de 
contemplativismul antiactiv buddhaizani, se pot 
întâlni prieteneste în acest real-idealism general. 
Fireşte, sensul activist al vieţii poate fi, mai in 
amănunte, interpretat, ca sens pragmatist, ca 
sens eudaemonist, ca sens eulturalist, după co- 
lorarfa specială etică, ori intelectual. socialá, ce 
i se dă. In special, sensul-cultura! ul vieţii este 
astăzi in chip aproape precumpănitor accentuat, 
cultura fiind socotită ca valoare supremă si 
deci ca scop al vieţii. 

Dincolo de etică, estetică si metafizică, în a- 
dâncă inerție şi renunțare spirituală, e sensul 
fatalist al vieţii. Suportare animalicá la massele 
amorfe, acceptare tragică la cei aleşi, — Pentru 
idealismul tragic viața e o Káðapox. Spre li- 
niştea unei vieţi viitoare, ori spre liniştea in- 
tangibilitátii recápátate în neantul impersonal, 
sufletul omenesc înaintează penibil prin sufe- 
rinfá şi infristare până la purificarea sa deplină. 
Intinat prin amestecul eu materia, pe care a 
chemat-o un moment la viaţa organică, dându-i 
putere din puterea lui, spiritul se sbate dureros 
până se libereazá din nou de greutatea si im- 

urilatea materiei. Spiritul tinde spre ritm liber 
n Cosmos, materia tinde spre aritmia pertectei 
inerţii. Separarea lor, cari unite crease viaţa de 
pe pământ, le satisface pe amândouă. 

Şi totuşi, nici in Káðapots, nici în cultură, 
nici în ,fericire^, nici în activitate, nici în su- 
ferintá, nici în iubire, nici în frumos, nici în 
voluntarismul personal-caracteristic, nici în cu- 
noşţinţă, nu poate fi valoarea supremă, scopul 
şi sensul vieţii. Căci toate aceastea nu sunt de- 
cât fragmente ale vieţii, cari nu pot înlocui în- 
tregul, viaţa însăşi. Scopul vieţii trebue să fie 
însăși viaţa, în totalitatea ei: nu ca efecte, nu 
ca forme, nu ca modalităţi, ci ca esenţă. Viaţa 
împotriva morţii, spirit împotriva materiei, ritm 
împotriva inerţiei. — Vieţa e o potenţă energetic- 
spirituală qunsi-infinită. Ea e susceptibili, spi- 
ritual, de o asà de uriașă intensificare, încât 
fiecare ceas al unei vieţi omeneşti poate cu- 

rinde o eternitate de gânduri și sentimente. 

olus, pentrucă valoarea vieţii este ignorată 
chiar de cei mai aleşi dintre aleşi, pentrucă 
scopul vieţii, care e multiplicarea până în in- 
finit a timpului ce ni s'a dăruit să-l întruchi- 
pám cum vom vrea noi, creûnd viaţă din viaţă, 
viaţă pură, nemuritoare, adică immaterialá, — 
este confundat cu fragmente infime ale acestui 
Scop, — viaja omenească esle risipitá în pre- 
ocupări materiale, în aneticisme şi anestetisme 
absurde, în bănueli, vorbărie, meschinării, rele 
dispoziţii, boli, suferinte, somn şi inerție. In- 
comparabilul Carpe diem al vieţii intens spiri- 
tuale e o Fata Morgana a veşnicului „mâine“ 
şi omul putrezegte încă în plină viaţă, ceace 
e mai odios decât chiar moartea năprasnică 
aruncată orbesle de soartă şi lovind în cei mai 
buni. 

Fiecare cârțire e o boală. Fiecare gând pesi- 
mist e o erezie împotriva principiului vieţii, 

Scopul şi sensul vieţii e de a lupià împotriva 
morţii: nu în nepăsare barbară, ci in atirmare 
creatoare a vieţii, perpetuu mltiplicate spiri- 
tual. Fiece "negligentá, fiece slăbiciune, fiece 
adăstare, fiece îndoială înseamnă lașitate, fiece 
neluptá e necreare, e dezertare dela demnita- 


lea umană. Oamenii cari nu sprijină viaţa in ` 


ei ingigi şi în aproapele sunt apostafi şi ei o- 
trüvesc societatea, trădează viaţa, sprijină moar- 
ca. 

Ce e însă a trăi? E singura realitate sublimă 
la care poate aspiră omul: este eternizarea 
vieţii pria toate mijloacele energiei omeneşti, 
întru ritmul spiritual: este biruintá împotriva 
morţii, esle veşnicia în crearca noasiră, adecă 
armonizarea noastra cu cosmicul, purtător în 
esența lui al vieţii nepieritoare. 


Vasile Pârvan 


“Însemnări. 


Miniatură biazntiná (email pe lemn). — Arla 
decorativă românească, deşi are un imens 
isvor de inspiraţie, inspiraţie lualá fie din 
veehi hrisoave, vechi evanghelii, fie din 
bătrâne biserici, fie din minunate ţesături, care 
păstrează in cutele lor înflorate tot fastul şi 
splendoarea imbrácámintei împăraţilor bizan- 
tmi, totuși fie din cauza lipsei de bun gust sau 
din cauza vremurilor în care trăim, unde totul, 
mai ales în artă, se face pentru cât mai marele 
càstig, ce nu ţi-l poate da de cât mulţimea lu- 
-crărilor făcule cu duzina şi pentru gustul celor 
mulţi, arta decorativă la noi este destul de să- 
racă. Frumuseţea care se desprinde din minu- 
natele emailuri, mozaicuri, ţesături bizantine, 
unde aurul, argintul şi pietrele preţioase abundă 
cu o bogăţie uimitoare, azi sunt înlocuite prin 
combinaţii de culori sirigătoare, care mai de 
grabă te fac să închizi ochii, decât să le admiri. 
De aceea mare nu este mulfümirea, când în 
pustiul artei decorative româneşti găsim câte 
un artist rătăcit, care prin gustul lui mai de- 
osebit ar putea da un îndemn nou. 

Miniaturele în email pe lemn, pe care le re- 
producem in numărui de azi sun! opera D-lui 
C. Dimitrescu, un artist diletant, care n'a făcut 
nici studii speciale, nici vre o şcoală de Belle- 
Arte, totuşi graţie simțului său artistic si talen- 
tului de bun desenator cu care e înzestrat, a 
reuşi! să ne dea lucruri frumoase şi să ne do- 
vedească ce bogat izvor de inspirație se poale 
găsi aci, la noi. 

Si încercăm o sumară descrierea minialurilor. 
Cadrul, în care sunt puse aceste miniaturi e 
lucrat «genre enluminure» motivele inspirate 
din vechi hrisoave domnesti, sau, luate de prin 
mănăstiri sunt lucrate în aur ruginii şi bronzat 
pe fond de argint sau aur, iar marginele in 
email albastru închis, albastru verde. Miniatura 
reprezintă un împărat bizantin, o Salomee, o 
prinţesă. Faţa lor de fildeş, privirea ochilor 
albaştri sunt pierdute în bogăţia imhrácámintei 
care e aur, argint şi albastru-verde, roşu. Totul 
„se desprinde pe un fond de aur. ` 

Inainte de a părăsi fara, acest artist aşă de 
original va avea o expoziţie la toamnă, care 
cred cá va fi apreciată si gustatá asa cum se 
guvine, de publicul amator. /4. E.) ^ 


* 


LUCEAFARUL , 
IP ——— 


No. 17, 1919 


lonei Teodoreanu. Dintre numele noui care, 
de câteva luni aduc cu ele şi u noutate lite- 
rară, reținem în deosebi pe acela al d-lui Ionel 
Teodoreanu. D-sa debutează cu poeme în proză, 
gen care de obiceiu e al unei maturităţi artis- 
tice. Tânărul acesta îl stăpâneşte dela început 
ca un virtuos. E drept că felul in care scrie 
e împrumutat de aiurea, dar Ionel Teodoreanu 
îl transformă în literatura noastră cu un re- 
marcabil talent, 

O fantezie liberă și sprintenă, uimitor de mi- 
nuţioasă şi fecundă, care creiază jocuri repezi 


` şi neașteptate de imagini, o sforţare vizibilă 


de-a evită expresia comuná,o economie de cu- 
vinte, un dispreţ total pentru sensul propriu 
şi o pasiune exclusivă pentru sensul figurat, 
fac din stilul d-lui Ionel Teodoreanu un stil 
sugestiv, de-o singulară abundență tropică. Cu- 
vintele vibrează de prospătenie şi micile po- 
eme de o viaţă suculentă si iragilă. Ai spune: 
o horbotă de spumă sau un joc miniaturistic 
de baloane de săpun irizate si aruncate in 
spaţiu cu o îndemânare si cu o vervă de 
ștrengar. (N. C) 


* 


Literatură macedoneană. — Dl. Naşi Tulliu, u- 
nul din poeţii dialectului aromânesc scoate 
la Chişinău un volum de povestiri întitulat 
„File rupte din viața Aromânilor“. E o litera- 
tură însufleţită de dragostea pentru cei de 
acasă bătuţi de toate nevoile. In 8 
autorul însuşi lămureşte rostul acestei cărţi: 
A scoate la lumină viaţa românilor din Pind 
sub toate formele şi aspectele ei. Și când 
înțelegem durerea pe care poporul acesta 
0 încearcă acum când se vede încă odată înlă- 
turat dela dreptul său de existenţă, vom inte- 
lege si mai bine iubirea din care porneşte 
această literatură şovoelnică si începătoare. Nu 
ne putem însă opri să däm scriitorilor aromâni 
sfatul de a scrie si în dialect şi mai cu seamă 
în dialect. Căci va fi cel mai mare serviciu 
pe care l-ar puteà aduce ţării lor creându-i o 
limbă literară proprie. Vor face pentru 7ء‎ 
lor național mai mult decât prin orice inter- 
ventie diplomatică. (A. B.) 


+ 


Casele de editură. Producţia cărţii, a hranei 
sufletești, este una dintre cele mai importante 
probleme din România viitoare. Casele de edi- 
tură se înjghebează mereu şi iau proporţii ne- 
bánuite. Urmează să le vedem la muncă, ld 
munca grea si conşiienţioasă a selectionárii căr- 
filor şi a răspândirii lor în masele largi de 
cetitori. 

In capitală avem până acum două case de 
editură româneşti: Luceafărul şi Cartea Romd- 
nească si trei străine: Socec, Alcalay şi Ştein- 
berg. La aceste se mai adaogă Casa Scoalelor, 
care lucrează cu ajutorul statului. In Transil- 
vania s'a înfiinţat decurând Ardealul, cu sediul 
în Cluj. 

Sperăm că aceste case de editură se vor lua 
la întrecere pentru a servi cultura noastră na- 


“ţională. Le vom urmări de aproape activitatea 


şi vom mai vorbi despre ele. 


www.dacoromanica.ro 


BANCA NAŢIONALĂ A ROMANIEI 


SITUATIUNE SUMARA 


———— 


Ut 1919 
417 August ACTIV 9 August 16 August 


ZISA مت‎ Bele de bancă m eieeulatiune 202.5 ss میم‎ 


7 


Profit si plerdere ما‎ MEME = Îsi ایخ‎ Spsg son 


iU 6ئ۲1‎ ٣٦ 9 ما‎ j Du ell 


Conturi curente si recepise In vedere. . gs] guo dus 


Tej A 
| AT 745 رتو‎ 


——— M 


Conturi diverse ہے‎ 01200 
[2 6598 5498 4223 


———— 


n PIETER‏ 7 1اگ 


SSS SEDAN EN MIT PIT DA DEFIN TaD A 
| Sa تا‎ 10 o ۱ foie f 
سے لے‎ bua surdepesibiumonete si (111811۰ a i 
I75 a 15] zr . ۱ i یئک(‎ dd 
z " 3 ۲ ۱ ۱ a lcesundl' 
| l E GOUT 20. 0. 0... . ias M Un 
| ! al ۳ | (urmnnele* l0... 5... . , "m i 
| E 
01111118١ ۲ ; tan i 5 
| | 20L TAU UNO 7 5alepenibilstieaie consili en nur Cis ا‎ TRE 
| i نہ‎ tati Ce ۱۱٢٢۷ ء٤۴‎ ; if Ti U“ 
| P (de f Gegerale Diete imple de sia; | ES EE او ای2‎ 
: ect on IE Gan pi niu nb 
iugo 3G tpt ne lerin publicc دا‎ c : 
| i ۱ تس‎ | 
EL hnnpr.pe ی‎ putu E d 
| : n TET ۲ تج‎ ir B 
1۳۹ M | 
1 Aji 1 ۰۰۱ "sil 1 
6 H t 
ا‎ di | | 
| : H 1 ' 9th ] 
5. D | veți ۱:1 | HE = — 3 
E eu] PR pe i s. dqnerieectobiostiiiecd 
| 1 ۳ be iU pe ber ge ic4aur iata ۱۱۱۱۱۱۱۱ ۱ i: "m ic وه‎ 
ey Died noo ! H 
| nf Casele de ppt peat فا 1اا میں‎ ۲ stindnstvinsibot و‎ itus] itil 
oto das i sono cesta] 
: - BETIS iii! 5104 NS BEL 
a. poe | ebore 
- Lid "0ت‎ dd tezen t i ; 1 zo | 
«4l پ۷‎ 113 i | 
i ۶یو)٣٣٢؟؟؟؟پ+>-‎ . ںں.ں‎ ٢ IRSE i MENS 
7+ 9+ bnebile 2. | Tin | sende 
| : ۲ 09 oi masni de Heprbuerie . l0 9 + 0 pua س0۴‎ 
| شا‎ eta de A SPADE ا ہہ رہ‎ eos E 
. 1۷ . , 
| `i oai eare nie 2052 0.25€ MEM 93. 1 
| : „a " de valori n 
MEER M diverse 0. 02 s و‎ s s s o وی‎ 
Que رم ہرم‎ 1 
| o "| Capital 2 02 2 2 qs s s و‎ Roos. i 27 — 
SAR Pond de rezerva 2 2 و‎ 4 s 4 S Sa VS a ام زاو‎ be papes 
| 7٤ ul Hondul amort, inibi, mobilier. Û masinilor de imprimerie ZEN pam 


Efecte si alte valori de restituit 0س0‎ 
417 Aug ۵ . 16 Aug. 1919 7 
ens 226 15.5 ETecte si alie valori în păstrare | 201316 " 
رو‎ Tată | Donuri de tezaur aur in gaj pentru E 


1600) 000000 ۰ Statului . . . PM 
244 تا‎ S32 Efecteingajsiiu päslr provizorie 215 681 354] 


— M Á—À 


Ul HT ۹] i 6 


Conturi de ordine ہے‎ A i ai SAH doo 485024 


2059 GTR 098 | Scont 55. THT 11 19111118 78 
Taxa: . i 
_. | Dobânda 6", 


r Totaluriie generale din această situatiune au fost reduse cu valoarea efectelor şi a altor valori primite 
fie în garanţie pentru diverse împrumuturi, fie în păstrare provizorie gi cari au fost trecute separat, 


www.dacoromanica.ro 


NAȚIONALA 


Societate Generală de Asigurare în Bucuresti 
FONDATA LA 1882 


: | Capital de acțiuni deplin vărsat Lei 3.000.000, -- | Daune plătite dela fondarea Socie- 
Fonduri de rezervă ۰ . . ۰ ۰ . 35.711.315,36 18111: Lei. نے او ہے‎ 136.688 0111. 
` „NAȚIONALA“ Primește asigurări în ramurile: 


INCENDIU, GRINDINA ȘI TRANSPORT 


ASIGURĂRI ASUPRA VIEȚII în conditiunile cele mai avantajoase: 


(az de moarte, supravieţuire, zestra, rente viagere, etc. 


Asigurări contra riscurilor de războiu în ramurile „VIAŢĂ ŞI TRANSPORT- 


هم 
Informatiuni la Sediul social : Strada Paris No. 12 (Palatul Societăţii) — - .‏ 
și la Reprezentanţii Generali pentru București :‏ ` : 
D-nii V. M. GOGALNICEANU & |. NEGREANU :‏ ۱ 
in Strada Paris No. 12‏ : 
AGENTII IN TONES FARA :‏ 
SOCIETATE ANONIMĂ ROMÂNĂ PE ACŢIUNI E‏ » 
BUCUREŞTI. NUMA POMPILIU, 7 -- 9 x‏ . ۱ 
CAPITAL LEI 2.000.000 DEPLIN VARSAT .‏ 7 
INSTITUT DE ARTE GRAFICE, CASA DE EDITURA —‏ . 
EXECUTA TOT CE ATINGE RAMURA 5‏ : 
T CONFECTIUNILOR DIN HÂRTIE ȘI CARTON L‏ 
Bi LITOGRAFIE UM LEGATORIE P‏ 
 CARTONAGE  : : PAPETARIE *‏ = 
TIPOGRAFIE îi REGISTRE .‏ . 


www.dacoromanica.ro 


